qundao/data-zh-poetry huggingface dataset:
病中秋思八首·其八
作者：胡俨
朝代：明

秋雨催寒早，秋霜着物残。天高云影澹，树老叶声干。白发凭谁染，黄花只独看。杜陵笑彭泽，却自叹儒冠。
病中秋思八首·其六
作者：胡俨
朝代：明

未及重阳节，晨兴已觉寒。雨侵烧药灶，风折护花栏。暂饱雕胡饭，长吟苜蓿盘。近闻禾黍熟，颇得老怀宽。
病中秋思八首·其四
作者：胡俨
朝代：明

已是经年疾，归休未得休。橐金浑有限，药饵只空投。向秀山阳笛，袁宏月夜舟。故人何处在，无复少年游。
病起独坐
作者：胡俨
朝代：明

湿云晚收天宇空，露坐两鬓如飞蓬。蜘蛛仰面弄明月，络纬鼓翼吟秋风。但看节序随流水，不觉形容成老翁。养生幸得少人事，何必绝粒超鸿蒙。
癸丑元日试笔
作者：胡俨
朝代：明

倏忽惊年换，衰颓喜见春。逢迎吾已老，经过客来频。雪压尘氛净，花含雨露新。却思供奉日，恩礼倍精神。颓龄跻七十，世谓古来稀。礼俗多从简，尘劳久息机。春前云黯澹，雪后雨霏微。却忆少年日，看人扶醉归。
癸丑元日试笔·其一
作者：胡俨
朝代：明

倏忽惊年换，衰颓喜见春。逢迎吾已老，经过客来频。雪压尘氛净，花含雨露新。却思供奉日，恩礼倍精神。
癸丑元日试笔·其二
作者：胡俨
朝代：明

颓龄跻七十，世谓古来稀。礼俗多从简，尘劳久息机。春前云黯澹，雪后雨霏微。却忆少年日，看人扶醉归。
登沛县歌风台
作者：胡俨
朝代：明

玺绶归秦土，英雄泣楚垓。金汤千里固，社稷万年开。故老樽前舞，朔风天际来。高歌激云汉，终古有层台。
白纻歌
作者：胡俨
朝代：明

昨日之日不可留，飞光迅速如波流。嗟嗟少壮终白头，愿及芳时任遨游。吴姬当筵歌白纻，清丝急管间宫吕。妙舞低回玉杯举，如何不乐空延伫。堂前花开艳春阳，锦屏围暖罗绮香。挝钟考鼓宴高张，美人起舞红袖扬。满堂欣欣乐未央，但恐一夕秋风凉，空自徘徊明月光。
白纻歌·其一
作者：胡俨
朝代：明

昨日之日不可留，飞光迅速如波流。嗟嗟少壮终白头，愿及芳时任遨游。吴姬当筵歌白纻，清丝急管间宫吕。妙舞低回玉杯举，如何不乐空延伫。
白纻歌·其二
作者：胡俨
朝代：明

堂前花开艳春阳，锦屏围暖罗绮香。挝钟考鼓宴高张，美人起舞红袖扬。满堂欣欣乐未央，但恐一夕秋风凉，空自徘徊明月光。
白纻舞歌
作者：胡俨
朝代：明

锦筵银烛照樽俎，丝竹悠扬荐芳醑。美人醉来白纻舞，红袖低垂娇不举。玉佩丁东罗袂红，纤腰对舞绮筵中。落花宛转萦芳丛，密雪飘飖回晓风。
白纻舞歌·其一
作者：胡俨
朝代：明

锦筵银烛照樽俎，丝竹悠扬荐芳醑。美人醉来白纻舞，红袖低垂娇不举。
白纻舞歌·其二
作者：胡俨
朝代：明

玉佩丁东罗袂红，纤腰对舞绮筵中。落花宛转萦芳丛，密雪飘飖回晓风。
白鹇图
作者：胡俨
朝代：明

白鹤缟衣而炫裳，白鹇身玄羽如霜。斑斑素饰映红颊，一足翘跂莓苔苍。黄赤葵开花照林，总有向日之丹心。山深绝无罗网入，山禽幽栖谢羁执。饮啄飞鸣得自由，风泠泠兮山木秋。萧郎赋感会稽遇，李白诗就黄山求。瑶池水暖蟠桃熟，阿母红颜双鬓绿。阆风台榭月高低，夜深曾伴青鸾宿。高帝昔坐未央宫，南越走献双雕笼。圣明四海皆宁一，嘉祥迭应无虚日。
白鹰
作者：胡俨
朝代：明

茫茫沙草朔风高，一片孤飞白锦毛。四野已无狐兔穴，碧天空阔恣云遨。
皖山草堂为卢士恒题
作者：胡俨
朝代：明
体裁：七言律诗

何处人家结草堂，皖公山下树苍苍。行随鹤步云穿径，卧听猿啼月满房。砌古石粘苔晕碧，林疏风弄竹阴凉。平生浩有幽栖志，绕望洪崖逸兴长。
监中夜宿
作者：胡俨
朝代：明

秋风洒竹枝，凉气入疏衣。鹤背月中冷，荧光雨后微。紫垣当讲席，玉漏隔彤闱。良夜清如许，思亲苦梦归。
短歌行
作者：胡俨
朝代：明

前有樽酒，扬眉浩歌。少壮不乐，老当奈何。瞻彼芳树，灼灼其华。清飙飒至，落叶辞柯。蜉蝣朝飞，蟪蛄夕悲。空江鸿宾，遥海燕归。锦席高张，嘉宾满堂。朱丝玉柱，泛羽流商。翳翳昧谷，羲驭已促。为欢未终，更当秉烛。
短歌行
作者：胡俨
朝代：明

江村雨洗新秋出，江上青山衔落日。萧萧凉影下梧桐，唧唧暗声鸣蟋蟀。却思年少攻读书，坐延爽气入吾庐。当时漫学屠龙技，抱疾闲来真守株。既不能为陇亩之耕夫，又不能作烟波之钓徒。独携一枝筇竹枝，绿树阴中时有鱼。秋来春去只如此，徒有虚名在人耳。玉笥山前好墓田，何不归欤空老矣。
禁中对雪次韵
作者：胡俨
朝代：明

昼漏沉沉禁苑清，苑中飞雪入帘轻。天低玉树连双阙，风送琼花下五城。紫雁声惊寒信早，白鹅影落冻云平。晚来同出金门道，光映西山眼倍明。
秋兴四首
作者：胡俨
朝代：明

郭外烟尘净，林间风日清。罢琴看鹤舞，倚杖听蝉鸣。稍得园池趣，已忘儿女情。玉堂遗旧梦，白发送余生。数日新秋雨，蒙茏竹树交。世缘虽未了，尘事已全抛。黄叶随风下，清砧带月敲。何时同李白，五老结云巢。西风吹雨过，江郭迥清幽。不叹交游少，喜闻禾稼收。暗蛩莎草暮，残蝶豆花秋。野服心如水，萧条老一丘。水天同一碧，秋色净江山。归燕翩翩急，浮鸥个个闲。虚怀游物外，随分在人间。却笑楼船客，如何去不还。
秋兴四首·其一
作者：胡俨
朝代：明

郭外烟尘净，林间风日清。罢琴看鹤舞，倚杖听蝉鸣。稍得园池趣，已忘儿女情。玉堂遗旧梦，白发送余生。
秋兴四首·其三
作者：胡俨
朝代：明

西风吹雨过，江郭迥清幽。不叹交游少，喜闻禾稼收。暗蛩莎草暮，残蝶豆花秋。野服心如水，萧条老一丘。
秋兴四首·其二
作者：胡俨
朝代：明

数日新秋雨，蒙茏竹树交。世缘虽未了，尘事已全抛。黄叶随风下，清砧带月敲。何时同李白，五老结云巢。
秋兴四首·其四
作者：胡俨
朝代：明

水天同一碧，秋色净江山。归燕翩翩急，浮鸥个个闲。虚怀游物外，随分在人间。却笑楼船客，如何去不还。
秋夜
作者：胡俨
朝代：明

金炉香炉翠烟收，凉月萧萧夜馆幽。梦破梧桐干叶落，谁家长笛倚高楼。
秋雨
作者：胡俨
朝代：明

客舍萧条兴味清，綀囊犹有读书萤。一帘细雨梧桐老，闲写刘郎陋室铭。雁云羃羃作秋阴，冰簟新凉梦不禁。窗下草虫相和起，一声声似伴愁吟。朝来白苎怯新凉，雨脚无情拂画堂。坐对紫薇花落尽，何消一曲舞山香。
秋雨·其一
作者：胡俨
朝代：明

客舍萧条兴味清，綀囊犹有读书萤。一帘细雨梧桐老，闲写刘郎陋室铭。
秋雨·其三
作者：胡俨
朝代：明

朝来白苎怯新凉，雨脚无情拂画堂。坐对紫薇花落尽，何消一曲舞山香。
秋雨·其二
作者：胡俨
朝代：明

雁云羃羃作秋阴，冰簟新凉梦不禁。窗下草虫相和起，一声声似伴愁吟。
秋鸿曲
作者：胡俨
朝代：明

朔风天雨霜，肃肃鸿雁行。衔芦惜远别，出塞更高翔。荡漾烟波迥，飘飖云路长。岁晏无矰缴，时丰多稻粱。呼群下彭蠡，列阵度潇湘。历历鸣遵渚，依依影随阳。弟兄幸无恙，各在天一方。抱琴对明月，那能奏清商。
秘阁书事简同志
作者：胡俨
朝代：明

秘阁清严接观台，九重佳气护蓬莱。宫墙树近莺声度，金水芹香燕子来。行傍朱阑吟细雨，坐分瑶席绝浮埃。太平无事多休暇，忝列词林愧不才。
积雪
作者：胡俨
朝代：明

积雪照虚堂，尘消几席光。体寒添褐重，炕暖煮茶香。旧字无人问，新醅待客尝。梅花开处远，衰鬓老何郎。积雪覆墙阴，天寒气转深。室虚瓶贮粟，药尽橐无金。对酒长妨饮，消愁只苦吟。伏生经欲授，谁解口传音。积雪映窗明，浮云阴复晴。砚冰轻欲解，庭树冻含声。得食乌频下，需刍马屡鸣。孙康书久废，头白愧无成。积雪压檐端，风飘坠药栏。不愁萱带折，祗恐菊根残。麦渍宜三白，毡寒老一官。病躯犹强起，肯作卧袁安。
积雪·其一
作者：胡俨
朝代：明

积雪照虚堂，尘消几席光。体寒添褐重，炕暖煮茶香。旧字无人问，新醅待客尝。梅花开处远，衰鬓老何郎。
积雪·其三
作者：胡俨
朝代：明

积雪映窗明，浮云阴复晴。砚冰轻欲解，庭树冻含声。得食乌频下，需刍马屡鸣。孙康书久废，头白愧无成。
积雪·其二
作者：胡俨
朝代：明

积雪覆墙阴，天寒气转深。室虚瓶贮粟，药尽橐无金。对酒长妨饮，消愁只苦吟。伏生经欲授，谁解口传音。
积雪·其四
作者：胡俨
朝代：明

积雪压檐端，风飘坠药栏。不愁萱带折，祗恐菊根残。麦渍宜三白，毡寒老一官。病躯犹强起，肯作卧袁安。
立春后三日杨少傅勉仁惠节物赋答
作者：胡俨
朝代：明

瓦陇雪俱消，东风入户飘。河冰将解冻，野树不鸣条。胜里金花重，钗头彩燕娇。青山与绿水，相忆思迢迢。
端午东内击鞠射柳应制 其一 击鞠
作者：胡俨
朝代：明

銮舆亲御日华东，令节凉生苑树风。列彩分明人似玉，流珠飞鞚马如龙。欢呼共赞超腾疾，挥霍争看变化工。合乐开筵歌在镐，葱葱佳气五云中。
端午东内击鞠射柳应制 其二 射柳
作者：胡俨
朝代：明

青丝为鞚锦为鞯，万骑腾骧过御筵。花映乌纱簪彩胜，箭飞金镝发鸣弦。插青矗矗分行远，剪白欣欣得意先。宫锦赐来覃沛泽，嵩呼声彻九重天。
端午东内击鞠射柳应制·击鞠
作者：胡俨
朝代：明

銮舆亲御日华东，令节凉生苑树风。列彩分明人似玉，流珠飞鞚马如龙。欢呼共赞超腾疾，挥霍争看变化工。合乐开筵歌在镐，葱葱佳气五云中。青丝为鞚锦为鞯，万骑腾骧过御筵。花映乌纱簪彩胜，箭飞金镝发鸣弦。插青矗矗分行远，剪白欣欣得意先。宫锦赐来覃沛泽，嵩呼声彻九重天。
竹枝词
作者：胡俨
朝代：明

湖上闻郎歌《竹枝》，湖中莲艇便轻移。却言郎度潇湘去，折得荷花空泪垂。闻郎昨夜下巴东，烟树苍苍山万重。一片阳云飞不定，不知何处有郎踪。船头烟暝浪花飞，船里风来雨湿衣。独棹兰桡下莲渚，迎郎不见又空归。荷叶亭亭秋色阑，露珠风荡不成团。自怜颜色非前日，羞把新妆临水看。
竹枝词·其一
作者：胡俨
朝代：明
体裁：词

湖上闻郎歌《竹枝》，湖中莲艇便轻移。却言郎度潇湘去，折得荷花空泪垂。
竹枝词（四首）
作者：胡俨
朝代：明

船头烟暝浪花飞，船里风来雨湿衣。独棹兰桡下莲渚，迎郎不见又空归。
竹枝词（四首）
作者：胡俨
朝代：明

荷叶亭亭秋色阑，露珠风荡不成团。自怜颜色非前日，羞把新妆临水看。
竹枝词（四首）
作者：胡俨
朝代：明

闻郎昨夜下巴东，烟树苍苍山万重。一片阳云飞不定，不知何处有郎踪。
竹深处为苏州刘孟公题
作者：胡俨
朝代：明
体裁：七言律诗

种得琅玕岁月深，吴山千亩碧沉沉。烟生晓翠日当户，风落秋声月满林。却笑参军偏嗜酒，时邀中散共鸣琴。兴来自是忘形迹，直造幽居看绿阴。
竹溪为刘孟雍题
作者：胡俨
朝代：明
体裁：七言律诗

何处幽閒号竹溪，君家万竹绕芳堤。葛陂疑有苍龙住，蒋径曾无彩凤栖。雨气凝帘浮翡翠，风涛摇槛漾玻瓈。好看故旧频移棹，细觅琅玕节下题。
纸帐
作者：胡俨
朝代：明
体裁：七言律诗

溪藤捣就净无尘，斗帐裁成雪色新。枕上不知霜满屋，窗前长爱月为邻。梅花远托江南梦，木榻初回蓟北春。莫笑先生心似铁，老来随意乐清真。
结交行
作者：胡俨
朝代：明

种树种松柏，莫种桃李花。结交贵谨始，末路空叹嗟。桃李易容悴，强颜逞芬葩。松柏不改色，挺然凌岁华。大道自坦夷，人心多路歧。缅彼方寸间，对面不能窥。相逢徒草草，何由展怀抱。却怜睍睆鸣嘤嘤，幽谷无人春已老。
结发行
作者：胡俨
朝代：明

少小为夫妇，结发誓偕老。如何中道间，弃置不相保。抱恨匪良图，忧心徒懆懆。世上应无连理枝，阶下偏生断肠草。残妆收玉镜，幽意托瑶琴。寂寞深闺里，谁听白头吟。
续十二辰诗
作者：胡俨
朝代：明

鼹鼠饮河河不干，牛女长年相见难。赤手南山缚猛虎，月中取兔天漫漫。骊龙有珠常不睡，画蛇添足适为累。老马何曾有角生，羝羊触藩徒忿懥。莫笑楚人冠沐猴，祝鸡空自老林丘。舞阳屠狗沛中市，平津牧豕海东头。
续毁璧辞
作者：胡俨
朝代：明

云凭凭兮结暝，镜台空兮夜逾永。毁璧兮殒珠，殚素丝兮绝柔领。薄命兮不如无生，朱弦断兮流哀声。念殇子兮泉之扃，有女弱兮嗟娉婷。山高高兮上有石，身不化兮长太息。星霜易兮时屡迁，旧种繁花今就实。命之薄兮心之悲，谗罔极兮我姑慈。事朝夕兮或乖缺，蒸藜弗熟心知之。有飑风兮回飔，环佩委兮乱陆离。圆灵兮仰覆，矢死兮不渝。泪浮斑兮筼筜殒，璧之毁兮椟之韫。日轮回兮不可以企斯，抚蟾兔兮桂魄隐。忆夫君兮驾瑶轸，惜往日兮思途近。魂已逝兮情孤，抱深恨兮匪良图。觅泉台兮窅以默，天宇澹兮怀哉拮据。
维扬怀古
作者：胡俨
朝代：明
体裁：七言律诗

维扬自昔盛繁华，香霭彤舟映晓霞。野店停舟询往事，水亭吹笛是谁家。行人尚说金盘露，仙子空遗玉树花。二十四桥明月在，垂杨几树照栖鸦。
胡学士卧病赋简二首
作者：胡俨
朝代：明

怜君卧病已兼旬，独坐那堪忆故人。一代文章公论在，百年交谊白头新。窗前几度抛书倦，室内惟闻煮药频。人事却来须自爱，圣恩深厚日咨询。人生转眼过青春，老至偏于药裹亲。诗就卷中题句懒，客来窗下煮茶新。清斋已觉销尘累，习静还须养谷神。几对维摩无一语，谁知金粟是前身。
胡学士卧病赋简二首·其一
作者：胡俨
朝代：明

怜君卧病已兼旬，独坐那堪忆故人。一代文章公论在，百年交谊白头新。窗前几度抛书倦，室内惟闻煮药频。人事却来须自爱，圣恩深厚日咨询。
胡学士卧病赋简二首·其二
作者：胡俨
朝代：明

人生转眼过青春，老至偏于药裹亲。诗就卷中题句懒，客来窗下煮茶新。清斋已觉销尘累，习静还须养谷神。几对维摩无一语，谁知金粟是前身。
胡学士山居八咏 其一 芳洲春草
作者：胡俨
朝代：明

闻说芳洲上，春来生意多。微风交远翠，细雨涨沧波。径没人稀到，泥香燕屡过。康成读书处，碧带晚烟和。
胡学士山居八咏 其七 螺冈晚照
作者：胡俨
朝代：明

暮色苍苍起，螺冈敛夕晖。树林初晻霭，彩翠忽霏微。川暝渔樵去，村深鸟雀归。谁家事机杼，灯火出柴扉。
胡学士山居八咏 其三 沧江烟雨
作者：胡俨
朝代：明

渺渺沧江上，冥冥烟雨来。几家茆屋掩，一个钓船回。岸花红欲放，沙鸟白相偎。薄暮明霞出，清风扫雾开。
胡学士山居八咏 其二 竹坞云林
作者：胡俨
朝代：明

修竹藏深坞，白云生远林。雨晴添暖翠，月澹度秋阴。野老频携客，幽人独鼓琴。何时来扫石，相对一开襟。
胡学士山居八咏 其五 石屋晴澜
作者：胡俨
朝代：明

幽居邻石屋，碧水涨晴澜。净蹙縠纹细，清同练影寒。文章含露藻，气势压风湍。几度携筇去，临流不厌看。
胡学士山居八咏 其八 芙蓉寒雪
作者：胡俨
朝代：明

千迭芙蓉秀，朝来玉削成。风泉寒有韵，阴壑冻无声。学士龙团贵，仙人鹤氅轻。长林书屋下，课诵到天明。
胡学士山居八咏 其六 墨潭秋月
作者：胡俨
朝代：明

夜深潭影黑，秋净月华明。游女珠频弄，潜蛟卧不惊。苏公赤壁赋，杜老渼陂行。千载神交处，高吟兴共清。
胡学士山居八咏 其四 玉山泉石
作者：胡俨
朝代：明

白石何齿齿，流泉亦涓涓。泉声寒作雨，石气暖生烟。把钓溪边去，看云窗下眠。鹿麋相见孰，来往草堂前。
胡学士山居八咏·芳洲春草
作者：胡俨
朝代：明

闻说芳洲上，春来生意多。微风交远翠，细雨涨沧波。径没人稀到，泥香燕屡过。康成读书处，碧带晚烟和。修竹藏深坞，白云生远林。雨晴添暖翠，月澹度秋阴。野老频携客，幽人独鼓琴。何时来扫石，相对一开襟。渺渺沧江上，冥冥烟雨来。几家茆屋掩，一个钓船回。岸花红欲放，沙鸟白相偎。薄暮明霞出，清风扫雾开。白石何齿齿，流泉亦涓涓。泉声寒作雨，石气暖生烟。把钓溪边去，看云窗下眠。鹿麋相见孰，来往草堂前。幽居邻石屋，碧水涨晴澜。净蹙縠纹细，清同练影寒。文章含露藻，气势压风湍。几度携筇去，临流不厌看。夜深潭影黑，秋净月华明。游女珠频弄，潜蛟卧不惊。苏公赤壁赋，杜老渼陂行。千载神交处，高吟兴共清。暮色苍苍起，螺冈敛夕晖。树林初晻霭，彩翠忽霏微。川暝渔樵去，村深鸟雀归。谁家事机杼，灯火出柴扉。千迭芙蓉秀，朝来玉削成。风泉寒有韵，阴壑冻无声。学士龙团贵，仙人鹤氅轻。长林书屋下，课诵到天明。
胡学士挽诗
作者：胡俨
朝代：明
体裁：七言律诗

嗟君已作月台仙，风马云车路杳然。节操平生心似铁，文章昭代笔如椽。人间名誉流千载，天上恩光贲九泉。遂使交游成隔世，几回泪落玉堂前。
胡学士挽诗
作者：胡俨
朝代：明

嗟君已作站台仙，风马云车路杳然。节操平生心似铁，文章昭代笔如椽。人间名誉流千载，天上恩光贲九泉。遂使交游成隔世，几回泪落玉堂前。
舟中杂咏用杜子美秦州诗韵
作者：胡俨
朝代：明

平生真浪迹，到处喜追游。美酒堪乘兴，清时不解愁。鹤鸣淮甸月，雁别蓟门秋。莫道关河晚，山阳更少留。远乘青雀舫，近俯碧云宫。宿雾依林薄，清霜映月空。暖倾鹦鹉酒，寒怯舵楼风。心似长淮水，无时不向东。水落山留迹，潮回岸拥沙。望乡劳客梦，沽酒问人家。天阔苍鹰鸷，风高白雁斜。自惭才力薄，诗就敢云夸。鸣玉辞金阙，南来能几时。舟行人事减，水宿雁声悲。驿近催程速，诗成得句迟。匏樽有清醑，时复一中之。憔悴缘多病，深怀少日强。俗情声利重，归思道途长。整佩趍鹓鹭，看裘敝鹔鹴。五云新满眼，独立向青苍。运际千年盛，恩承一棹归。不才孤世望，报国念身微。东去河流急，南来树影稀。休文多病后，不觉减腰围。承乏词林日，长趋玉陛间。湛恩沾雨露，归梦涉河关。水落鱼先蛰，霜寒雁未还。他乡逢故旧，相对一开颜。路逐淮南去，人从蓟北回。青山看渐近，白鸟过还来。候吏依沙立，征帆背月开。谁家烟雾里，风笛弄清哀。楚州英杰地，客路短长亭。河水奔流浊，淮山隔岸青。高歌惭白雪，行李隐华星。却喜耕农足，牛羊散满坰。河水自昆仑，奔流万派分。朝宗终到海，奉使旧寻源。极目此时意，闻歌何处村。渔人事网罟，骨肉老柴门。凄凄渔唱晚，历历雁声低。泽国遥通海，湖田半是泥。帆悬风正北，山迥日沉西。万里同烟火，无人事鼓鼙。隐隐烟中树，泠泠石下泉。露筋当日事，遗庙后人传。节挺青云上，神留绿水边。往来空怅望，为尔辄凄然。茅屋烟村里，渔人十数家。矶头鱼在笱，门外鹭翘沙。浊酒深浮蚁，扁舟小似瓜。不知江月落，和醉卧芦花。舟度淮南境，迢迢水接天。有怀鹓序入，不待雁书传。共载人如玉，相酬酒似泉。此时心一寸，飞坠五云边。黄叶凋疏后，沧波窅霭间。天寒鸿在渚，日落鸟归山。桂树知何处，仙翁去不还。丹砂如可问，宁复鬓丝斑。湖水渺无际，霜天雁叫群。画船都载酒，清兴浩凌云。风月渔樵得，烟波鸥鹭分。此中有幽趣，不许俗人闻。维扬江上路，冬日好风光。远树犹青幄，居人多画墙。醉忘身是客，坐忆玉为堂。望望蓬莱近，毋劳纵目长。共驾扁舟去，相传远客归。江云低度影，山月净流辉。且傍鸥群宿，应怜蟢子飞。金盘泻瑶露，取醉敌霜威。正是车书会，何曾道路难。月涵江影静，风落叶声干。玉醑春容暖，青绫夜色寒。吴郎诗句好，俊逸许登坛。白发随年长，丹心益自知。超宗惭凤翮，子美念熊儿。蒲质堪多病，神楼乏上池。归来对樽酒，细看菊花枝。
舟中杂咏用杜子美秦州诗韵·其一
作者：胡俨
朝代：明

平生真浪迹，到处喜追游。美酒堪乘兴，清时不解愁。鹤鸣淮甸月，雁别蓟门秋。莫道关河晚，山阳更少留。
舟中杂咏用杜子美秦州诗韵·其七
作者：胡俨
朝代：明

承乏词林日，长趋玉陛间。湛恩沾雨露，归梦涉河关。水落鱼先蛰，霜寒雁未还。他乡逢故旧，相对一开颜。
舟中杂咏用杜子美秦州诗韵·其三
作者：胡俨
朝代：明

水落山留迹，潮回岸拥沙。望乡劳客梦，沽酒问人家。天阔苍鹰鸷，风高白雁斜。自惭才力薄，诗就敢云夸。
舟中杂咏用杜子美秦州诗韵·其九
作者：胡俨
朝代：明

楚州英杰地，客路短长亭。河水奔流浊，淮山隔岸青。高歌惭白雪，行李隐华星。却喜耕农足，牛羊散满坰。
舟中杂咏用杜子美秦州诗韵·其二
作者：胡俨
朝代：明

远乘青雀舫，近俯碧云宫。宿雾依林薄，清霜映月空。暖倾鹦鹉酒，寒怯舵楼风。心似长淮水，无时不向东。
舟中杂咏用杜子美秦州诗韵·其二十
作者：胡俨
朝代：明

白发随年长，丹心益自知。超宗惭凤翮，子美念熊儿。蒲质堪多病，神楼乏上池。归来对樽酒，细看菊花枝。
舟中杂咏用杜子美秦州诗韵·其五
作者：胡俨
朝代：明

憔悴缘多病，深怀少日强。俗情声利重，归思道途长。整佩趍鹓鹭，看裘敝鹔鹴。五云新满眼，独立向青苍。
舟中杂咏用杜子美秦州诗韵·其八
作者：胡俨
朝代：明

路逐淮南去，人从蓟北回。青山看渐近，白鸟过还来。候吏依沙立，征帆背月开。谁家烟雾里，风笛弄清哀。
舟中杂咏用杜子美秦州诗韵·其六
作者：胡俨
朝代：明

运际千年盛，恩承一棹归。不才孤世望，报国念身微。东去河流急，南来树影稀。休文多病后，不觉减腰围。
舟中杂咏用杜子美秦州诗韵·其十
作者：胡俨
朝代：明

河水自昆仑，奔流万派分。朝宗终到海，奉使旧寻源。极目此时意，闻歌何处村。渔人事网罟，骨肉老柴门。
舟中杂咏用杜子美秦州诗韵·其十一
作者：胡俨
朝代：明

凄凄渔唱晚，历历雁声低。泽国遥通海，湖田半是泥。帆悬风正北，山迥日沉西。万里同烟火，无人事鼓鼙。
舟中杂咏用杜子美秦州诗韵·其十七
作者：胡俨
朝代：明

维扬江上路，冬日好风光。远树犹青幄，居人多画墙。醉忘身是客，坐忆玉为堂。望望蓬莱近，毋劳纵目长。
舟中杂咏用杜子美秦州诗韵·其十三
作者：胡俨
朝代：明

茅屋烟村里，渔人十数家。矶头鱼在笱，门外鹭翘沙。浊酒深浮蚁，扁舟小似瓜。不知江月落，和醉卧芦花。
舟中杂咏用杜子美秦州诗韵·其十九
作者：胡俨
朝代：明

正是车书会，何曾道路难。月涵江影静，风落叶声干。玉醑春容暖，青绫夜色寒。吴郎诗句好，俊逸许登坛。
舟中杂咏用杜子美秦州诗韵·其十二
作者：胡俨
朝代：明

隐隐烟中树，泠泠石下泉。露筋当日事，遗庙后人传。节挺青云上，神留绿水边。往来空怅望，为尔辄凄然。
舟中杂咏用杜子美秦州诗韵·其十五
作者：胡俨
朝代：明

黄叶凋疏后，沧波窅霭间。天寒鸿在渚，日落鸟归山。桂树知何处，仙翁去不还。丹砂如可问，宁复鬓丝斑。
舟中杂咏用杜子美秦州诗韵·其十八
作者：胡俨
朝代：明

共驾扁舟去，相传远客归。江云低度影，山月净流辉。且傍鸥群宿，应怜蟢子飞。金盘泻瑶露，取醉敌霜威。
舟中杂咏用杜子美秦州诗韵·其十六
作者：胡俨
朝代：明

湖水渺无际，霜天雁叫群。画船都载酒，清兴浩凌云。风月渔樵得，烟波鸥鹭分。此中有幽趣，不许俗人闻。
舟中杂咏用杜子美秦州诗韵·其十四
作者：胡俨
朝代：明

舟度淮南境，迢迢水接天。有怀鹓序入，不待雁书传。共载人如玉，相酬酒似泉。此时心一寸，飞坠五云边。
舟中杂咏用杜子美秦州诗韵·其四
作者：胡俨
朝代：明

鸣玉辞金阙，南来能几时。舟行人事减，水宿雁声悲。驿近催程速，诗成得句迟。匏樽有清醑，时复一中之。
舟中纵目二首
作者：胡俨
朝代：明

秫黍萧萧弄晚晴，朔风吹起雁行惊。牛羊满野无人问，盛世中原见太平。长河不断送行舟，百丈遥牵晚未休。望尽天涯秋一色，蓼花芦叶水悠悠。
舟中纵目二首·其一
作者：胡俨
朝代：明

秫黍萧萧弄晚晴，朔风吹起雁行惊。牛羊满野无人问，盛世中原见太平。
舟中纵目二首·其二
作者：胡俨
朝代：明

长河不断送行舟，百丈遥牵晚未休。望尽天涯秋一色，蓼花芦叶水悠悠。
舟行晚咏
作者：胡俨
朝代：明

月出长河浪涌金，貂裘不怕夜寒侵。雁声落处风初起，两岸芦花霜满林。
荅杨少傅四首
作者：胡俨
朝代：明

幽居寡俦侣，终日无与言。忽聆鸣驺振，飞盖集丘园。入门叙绸缪，故人乃见存。遗我尺素书，焕若得玙璠。洒然濯清风，盎然被春温。黄钟大吕奏，使我宿瘵蠲。谬玷君子班，怅然思昔年。曝背坐衰朽，中心徒殷勤。山川隔良晤，时蒙箧笥分。古人重金兰，古道今人敦。矫首寄遐思，悠悠空白云。关西渺灵源，七闽启来裔。迢迢白鹤山，千载钟灵异。阴德谅斯征，英贤出名世。乘时偶兴运，秉翰典中秘。超遥三十年，实与风云际。宥密赞化工，中外仰经济。垂休暨后昆，清白永无替。囊中孤桐琴，负疴久不弹。玉轸映金徽，徒縆朱丝弦。成连去不返，烟雾迷海山。山水久寂寞，谅彼知音难。《阳春》固寡和，《别鹤》亦辛酸。迢迢牵牛星，相望一水间。璇霄廓纤翳，朗月流素辉。不寐爱清夜，步月临前池。故人隔千里，宿昔共襟期。川途虽云邈，相思同此时。相思不相见，中怀浩无涯。仰视列宿拱，紫垣正巍巍。万类荷甄陶，嘿运玄化机。真宰亦何喻，中心应自知。何由得披豁，一写暌违思。
荅杨少傅四首·其一
作者：胡俨
朝代：明

幽居寡俦侣，终日无与言。忽聆鸣驺振，飞盖集丘园。入门叙绸缪，故人乃见存。遗我尺素书，焕若得玙璠。洒然濯清风，盎然被春温。黄钟大吕奏，使我宿瘵蠲。谬玷君子班，怅然思昔年。曝背坐衰朽，中心徒殷勤。山川隔良晤，时蒙箧笥分。古人重金兰，古道今人敦。矫首寄遐思，悠悠空白云。
荅杨少傅四首·其三
作者：胡俨
朝代：明

囊中孤桐琴，负疴久不弹。玉轸映金徽，徒縆朱丝弦。成连去不返，烟雾迷海山。山水久寂寞，谅彼知音难。《阳春》固寡和，《别鹤》亦辛酸。迢迢牵牛星，相望一水间。
荅杨少傅四首·其二
作者：胡俨
朝代：明

关西渺灵源，七闽启来裔。迢迢白鹤山，千载钟灵异。阴德谅斯征，英贤出名世。乘时偶兴运，秉翰典中秘。超遥三十年，实与风云际。宥密赞化工，中外仰经济。垂休暨后昆，清白永无替。
荅杨少傅四首·其四
作者：胡俨
朝代：明

璇霄廓纤翳，朗月流素辉。不寐爱清夜，步月临前池。故人隔千里，宿昔共襟期。川途虽云邈，相思同此时。相思不相见，中怀浩无涯。仰视列宿拱，紫垣正巍巍。万类荷甄陶，嘿运玄化机。真宰亦何喻，中心应自知。何由得披豁，一写暌违思。
草书歌
作者：胡俨
朝代：明

怀素草书如行云，将军挥洒下笔亲。星河堕地孤月晓，霹雳破雨千岩春。亚栖痴俗不足数，壮士拔山真绝伦。近来学者失其真，游丝走纸徒纷纭。
草堂即事四首
作者：胡俨
朝代：明

词垣兼秩日从容，扈从重来又涉冬。懒性喜逢人事少，不才虚负圣恩浓。夜窗时听金门漏，晓枕频惊海印钟。谁谓元龙多意气，空将短鬓栉？松。老来多病务藏修，还对琴书意未休。窗户日高缃帙展，砚池冰薄墨花浮。湖边秋水芙蓉阁，江上春风罨画舟。记得携琴行乐处，几回清梦绕沧洲。风卷寒云阴复晴，树头乌鹊聚还惊。卜居未得亲王翰，掌故空怜老伏生。尘静闲庭人迹少，茶香虚室客怀清。近来物累都消遣，何待幽栖不用名。风檐日影小窗幽，野马纷纷昼不收。秫黍火温占土炕，木绵衣冷换貂裘。几家催酿春分酒，何处能来雪夜舟。辇毂幸依多暇日，琴书无事可销忧。
草堂即事四首·其一
作者：胡俨
朝代：明

词垣兼秩日从容，扈从重来又涉冬。懒性喜逢人事少，不才虚负圣恩浓。夜窗时听金门漏，晓枕频惊海印钟。谁谓元龙多意气，空将短鬓栉？松。
草堂即事四首·其一
作者：胡俨
朝代：明
体裁：七言律诗

词垣兼秩日从容，扈从重来又涉冬。懒性喜逢人事少，不才虚负圣恩浓。夜窗时听金门漏，晓枕频惊海印钟。谁谓元龙多意气，空将短鬓栉�松。
草堂即事四首·其三
作者：胡俨
朝代：明

风卷寒云阴复晴，树头乌鹊聚还惊。卜居未得亲王翰，掌故空怜老伏生。尘静闲庭人迹少，茶香虚室客怀清。近来物累都消遣，何待幽栖不用名。
草堂即事四首·其二
作者：胡俨
朝代：明

老来多病务藏修，还对琴书意未休。窗户日高缃帙展，砚池冰薄墨花浮。湖边秋水芙蓉阁，江上春风罨画舟。记得携琴行乐处，几回清梦绕沧洲。
草堂即事四首·其四
作者：胡俨
朝代：明

风檐日影小窗幽，野马纷纷昼不收。秫黍火温占土炕，木绵衣冷换貂裘。几家催酿春分酒，何处能来雪夜舟。辇毂幸依多暇日，琴书无事可销忧。
访石鼓
作者：胡俨
朝代：明
体裁：骚

有石兮鼓形，质礧礧兮坚贞。始柔祇兮孕璞，实圆灵兮陨星。玉人兮追琢，刓方兮就规。越千祀兮不泯，羌神物兮司之。謇周道兮寝微，宣中兴兮奋发。天戈兮四挥，肆南征兮北伐。徐方兮载安，猃狁兮摧残。方召兮桓桓，暨补衮兮仲山。文谟兮武烈，流二雅兮咏歌。铿鍧兮炳耀，昭耿耿兮不磨。繄端拱兮法宫，四海聿兮来同。选徒兮行狩，吉日兮车攻。岐山巀兮苍苍，纷旗旐兮央央。�马兮既�，�弓兮斯张。儦儦兮速速，矢激兮�蜀。■■兮员员，君子来兮逌属。汧殹兮沔沔，鳗鲤游兮重渊。充庖兮登俎，��兮絜鲜。麀鹿兮雉兔，左�趋兮右顾。君子兮逌乐，䟏䟏兮孔庶。�■兮既平，天子兮永宁。康驾兮申策，言还兮镐京。左右翼兮委蛇，联赤芾兮光陆离。臣籀兮再拜，瑑丹兮流滋。粲星斗兮错落，与云汉兮昭回。珊瑚晔兮腾彩，玉树春兮菲菲。环佩锵兮鸾凤飞，鼎鼐蔚兮蟠蛟螭。诞纪功兮刻石，亘终古兮无极。历岁华兮既远，半苔斑兮藓蚀。苍烟兮荆棘，雨淋漓兮日炙。野烧兮年年，亦何悲兮�画。既不偶兮弃损，复宛转兮流传。嗟以形兮见役，乃幸获乎天全。巍巍兮璧雍，鼓钟兮雍雍。庇广厦兮深覆，惟日觌兮圣容。甘从事兮击埽，宣人文兮无穷。
试问阶前菊五首
作者：胡俨
朝代：明

试问阶前菊，花开何太迟。秋容非老圃，晚兴似东篱。已是重阳后，那堪夕露滋。鹅翎与鹤顶，莫遣一时披。试问阶前菊，何能独傲霜。不随春竞秀，直到晚腾芳。采采衣襟润，盈盈金玉相。病来长废酒，对尔兴难忘。试问阶前菊，何如陶令家。门无五株柳，坐对一庭花。寂寂秋将尽，萧萧鬓已华。几时归故里，稚子引柴车。试问阶前菊，南阳近若何。花开金布地，叶落翠浮波。黄发人多寿，华轩客少过。自怜缠末疾，安得起沉疴。试问阶前菊，湘潭秋已残。灵均去不返，骚客竟谁餐。花老青山暮，丛疏白露漙。传芭还代舞，姱女不胜寒。
试问阶前菊五首·其一
作者：胡俨
朝代：明

试问阶前菊，花开何太迟。秋容非老圃，晚兴似东篱。已是重阳后，那堪夕露滋。鹅翎与鹤顶，莫遣一时披。
试问阶前菊五首·其三
作者：胡俨
朝代：明

试问阶前菊，何如陶令家。门无五株柳，坐对一庭花。寂寂秋将尽，萧萧鬓已华。几时归故里，稚子引柴车。
试问阶前菊五首·其二
作者：胡俨
朝代：明

试问阶前菊，何能独傲霜。不随春竞秀，直到晚腾芳。采采衣襟润，盈盈金玉相。病来长废酒，对尔兴难忘。
试问阶前菊五首·其五
作者：胡俨
朝代：明

试问阶前菊，湘潭秋已残。灵均去不返，骚客竟谁餐。花老青山暮，丛疏白露漙。传芭还代舞，姱女不胜寒。
试问阶前菊五首·其四
作者：胡俨
朝代：明

试问阶前菊，南阳近若何。花开金布地，叶落翠浮波。黄发人多寿，华轩客少过。自怜缠末疾，安得起沉疴。
谒文丞相祠
作者：胡俨
朝代：明
体裁：骚

大厦兮既颠，岂一木兮能全。惟夫子兮遑遑，冀不负兮所天。天茫茫兮曷讯，彼覆餗兮何心。志佗傺兮不白，泪浪浪兮盈襟。脱虎口兮危疑，羌中道兮失路。风尘兮�洞，心郁抑兮谁诉。乘桴兮浮海，波漫漫兮汪洋。渺灵修兮何许，云冥冥兮山苍苍。搴旗兮空坑，期王室兮再匡。忽豺虎兮充斥，嗟赤子兮流亡。朱崖兮景从，义旅兮奋张。何时运兮迫阨，肆披猖兮见絷。矢死兮弗渝，哀夷齐兮不食。拘囚兮累累，慷慨兮陈词。从容兮就义，日惨惨兮风悲。遗祠兮黉宫，俨肃肃兮令容。神逍遥兮八极，骖白螭兮驾青龙。流耿光兮天地，与造化兮焉穷。
谒河内公墓
作者：胡俨
朝代：明

结缨不负升堂日，厚禄何如负米时。自古生民皆有死，一抔黄壤令名垂。
豫章十咏 其一 西山远翠
作者：胡俨
朝代：明

万古不改色，千寻翠黛饶。染空寒欲滴，映日暖还飘。窅窅猿啼暝，翩翩鹤去遥。望中天路近，飞佩入烟霄。
豫章十咏 其七 滕阁秋风
作者：胡俨
朝代：明

帝子何年去，城头高阁闲。秋风起南浦，夕照在西山。萧瑟青苹末，凄清红蓼间。酒阑歌舞散，吹送彩云还。
豫章十咏 其三 徐亭烟柳
作者：胡俨
朝代：明

高士去已久，清风不可攀。惟留数株柳，长伴翠烟间。阴连芳草碧，色映古苔斑。尘榻无人扫，凫鹥自往还。
豫章十咏 其九 章江晓渡
作者：胡俨
朝代：明

江平新水阔，月落澹烟横。沙上人初集，渡头天已明。青山开霁色，白鸟度春声。舟楫无风浪，何妨日送迎。
豫章十咏 其二 南浦飞云
作者：胡俨
朝代：明

南浦千年在，滕王歌舞休。江烟同漠漠，潭影共悠悠。不学化苍狗，长留伴白鸥。朝朝与暮暮，还送水东流。
豫章十咏 其五 铁柱仙踪
作者：胡俨
朝代：明

非铁亦非石，屹然方沼中。本因驱罔象，谩说是凫翁。鸡犬携家远，蓬莱有路通。千秋万岁后，八索着神功。
豫章十咏 其八 东湖夜月
作者：胡俨
朝代：明

月出海东头，澄湖百顷秋。人家灯火静，渔艇钓丝收。云浸金波冷，星摇素练浮。徐亭与苏圃，清景复悠悠。
豫章十咏 其六 洪崖丹井
作者：胡俨
朝代：明

闻有古仙客，紫髯九尺躯。浴丹洪崖井，脱屣白玉壶。碧藓春阴合，寒泉夜月孤。不知千载后，还饮雪精无。
豫章十咏 其十 龙沙夕照
作者：胡俨
朝代：明

龙堆截复环，隐映夕阳间。落霞迷翠渚，霁雪对青山。津晚人争渡，林寒鸟独还。渔翁收网去，几个钓舟闲。
豫章十咏 其四 苏圃春蔬
作者：胡俨
朝代：明

湖上苏公圃，青青春雨余。何须抱瓮灌，自可带经锄。独客生涯足，故人音问疏。如何松径里，今日有来车。
豫章十咏·西山远翠
作者：胡俨
朝代：明

万古不改色，千寻翠黛饶。染空寒欲滴，映日暖还飘。窅窅猿啼暝，翩翩鹤去遥。望中天路近，飞佩入烟霄。南浦千年在，滕王歌舞休。江烟同漠漠，潭影共悠悠。不学化苍狗，长留伴白鸥。朝朝与暮暮，还送水东流。高士去已久，清风不可攀。惟留数株柳，长伴翠烟间。阴连芳草碧，色映古苔斑。尘榻无人扫，凫鹥自往还。湖上苏公圃，青青春雨余。何须抱瓮灌，自可带经锄。独客生涯足，故人音问疏。如何松径里，今日有来车。非铁亦非石，屹然方沼中。本因驱罔象，谩说是凫翁。鸡犬携家远，蓬莱有路通。千秋万岁后，八索着神功。闻有古仙客，紫髯九尺躯。浴丹洪崖井，脱屣白玉壶。碧藓春阴合，寒泉夜月孤。不知千载后，还饮雪精无。帝子何年去，城头高阁闲。秋风起南浦，夕照在西山。萧瑟青苹末，凄清红蓼间。酒阑歌舞散，吹送彩云还。月出海东头，澄湖百顷秋。人家灯火静，渔艇钓丝收。云浸金波冷，星摇素练浮。徐亭与苏圃，清景复悠悠。江平新水阔，月落澹烟横。沙上人初集，渡头天已明。青山开霁色，白鸟度春声。舟楫无风浪，何妨日送迎。龙堆截复环，隐映夕阳间。落霞迷翠渚，霁雪对青山。津晚人争渡，林寒鸟独还。渔翁收网去，几个钓舟闲。
赋归二首
作者：胡俨
朝代：明

谢病赋归休，官河几易舟。水平帆力缓，风细橹声柔。豹每藏山雾，狐犹念首丘。有怀疏傅达，不为子孙谋。昔日乘传去，今年乘传还。从教妻子笑，落得鬓毛斑。读易方知损，休官始得闲。有怀向平达，老去入名山。
赋归二首·其一
作者：胡俨
朝代：明

谢病赋归休，官河几易舟。水平帆力缓，风细橹声柔。豹每藏山雾，狐犹念首丘。有怀疏傅达，不为子孙谋。
赋归二首·其二
作者：胡俨
朝代：明

昔日乘传去，今年乘传还。从教妻子笑，落得鬓毛斑。读易方知损，休官始得闲。有怀向平达，老去入名山。
赋贫士效陶渊明二首
作者：胡俨
朝代：明

车牛远服贾，刀锥竞市区。农工各有业，而我独何居。栖迟衡门下，白首谈诗书。源流仰洙泗，浑噩窥唐虞。终岁不勤动，经训岂菑畬。祁寒敝裘单，暑雨茆茨疏。门前长蓬蒿，室内无贮储。壶浆枉交亲，藜藿甘妻孥。守拙尘土中，幸免形迹拘。质衰随物迁，心冥与化俱。田园久芜秽，解组赋归来。翳翳三径中，稚子紫门开。匪我与俗违，俗情不我谐。种苗杂稊稗，种豆生草莱。生计日已疏，悬罄实可哀。田父携酒至，慰我且舒怀。偶兹值未登，方春奚可涯。感父殷勤意，不觉倒樽罍。酒中有真乐，陶然百忧排。
赋贫士效陶渊明二首·其一
作者：胡俨
朝代：明

车牛远服贾，刀锥竞市区。农工各有业，而我独何居。栖迟衡门下，白首谈诗书。源流仰洙泗，浑噩窥唐虞。终岁不勤动，经训岂菑畬。祁寒敝裘单，暑雨茆茨疏。门前长蓬蒿，室内无贮储。壶浆枉交亲，藜藿甘妻孥。守拙尘土中，幸免形迹拘。质衰随物迁，心冥与化俱。
赋贫士效陶渊明二首·其二
作者：胡俨
朝代：明

田园久芜秽，解组赋归来。翳翳三径中，稚子紫门开。匪我与俗违，俗情不我谐。种苗杂稊稗，种豆生草莱。生计日已疏，悬罄实可哀。田父携酒至，慰我且舒怀。偶兹值未登，方春奚可涯。感父殷勤意，不觉倒樽罍。酒中有真乐，陶然百忧排。
越桥
作者：胡俨
朝代：明
体裁：七言律诗

浩荡东风海子桥，马蹄轻蹴软尘飘。一川春水冰初泮，万古西山翠不消。何处小车联绣幰，谁家华馆拥金貂。广寒宫阙红云近，时有天香下碧霄。
踏车行
作者：胡俨
朝代：明

低田已无水，高田干欲死。北风暂歇复南风，田头日日黄尘起。朝踏车，暮踏车，朝暮踏车休怨嗟。太岁在酉，觅浆作酒。田家五行，其理或有。可怜僧道行日中，口诵经呗心忡忡。青天云黑雨将至，翻然又被风吹去。惟天聪明，岂不念农。三日甘霖，天下乃丰。迎神赛社，村鼓冬冬。此时家家扶醉翁，白云红树迷西东，焉知阖辟由化工。
过仪真
作者：胡俨
朝代：明

迎銮驿前江水平，落帆过坝暂休程。人家两岸垂杨柳，时有飞花拂酒觥。载得图书满画船，倾壶况复酒如泉。东风十里仪真路，江水江花亦可怜。南北帆樯会此津，满江箫鼓载阳春。相逢尽是他乡客，莫厌樽前劝酒频。
过仪真·其一
作者：胡俨
朝代：明

迎銮驿前江水平，落帆过坝暂休程。人家两岸垂杨柳，时有飞花拂酒觥。
过仪真·其三
作者：胡俨
朝代：明

南北帆樯会此津，满江箫鼓载阳春。相逢尽是他乡客，莫厌樽前劝酒频。
过仪真·其二
作者：胡俨
朝代：明

载得图书满画船，倾壶况复酒如泉。东风十里仪真路，江水江花亦可怜。
过冀州
作者：胡俨
朝代：明

倦骑迟迟过信都，洚渠霜落草先枯。州人为说贤良吏，古有苏章今岂无。
过南京三首
作者：胡俨
朝代：明

扈从身犹健，归来发已皤。山围形胜地，风涌大江波。昔侍金銮晏，今乘画舫过。孝陵松柏茂，云际郁嵯峨。谬忝司成席，逡巡二十年。束书频北上，谢病独南还。一寸丹心在，千花紫诰鲜。长陵望益远，老泪落潸然。金水绕龙河，春风澹绿波。举头瞻日近，抚已受恩多。不负青山约，犹怀紫陌珂。龙盘与虎踞，卜世万年过。
过南京三首·其一
作者：胡俨
朝代：明

扈从身犹健，归来发已皤。山围形胜地，风涌大江波。昔侍金銮晏，今乘画舫过。孝陵松柏茂，云际郁嵯峨。
过南京三首·其三
作者：胡俨
朝代：明

金水绕龙河，春风澹绿波。举头瞻日近，抚已受恩多。不负青山约，犹怀紫陌珂。龙盘与虎踞，卜世万年过。
过南京三首·其二
作者：胡俨
朝代：明

谬忝司成席，逡巡二十年。束书频北上，谢病独南还。一寸丹心在，千花紫诰鲜。长陵望益远，老泪落潸然。
过大名
作者：胡俨
朝代：明

古郡荒凉半水波，昔贤名迹亦何多。沙丘望断秋风冷，荷芰飘摇满御河。
过太白墓谒遗像
作者：胡俨
朝代：明

古墓荒凉半野蒿，丹青遗像识英豪。当时唯有江心月，曾照仙人旧锦袍。
过小孤山
作者：胡俨
朝代：明
体裁：七言律诗

清风如箭促行舟，下俯冯夷碧洞幽。雪浪晚摇江月冷，石门寒浸海天愁。妆台半是鸬鹚宿，环珓多应贾客投。一柱峰头云似墨，只宜神女夜深游。
过开州
作者：胡俨
朝代：明

空将往事记前闻，独有莱公此策勋。试问帝丘都不省，残碑只载镇宁军。
过德州寄胡杨金三学士
作者：胡俨
朝代：明

霏微凉露洒征衣，辇路风清旭日辉。玉帐横秋金气肃，红旗拂曙彩云飞。看山立马应频赋，载笔随銮每后归。愧我舟行催传发，临流相忆思依依。
过扬州
作者：胡俨
朝代：明

千载繁华地，青山今古同。楼台明月在，歌舞彩云空。草没雷塘路，花残隋苑风。经过求古迹，人事苦悤悤。
过扬州
作者：胡俨
朝代：明

旧说扬州天下闻，繁华如梦欲销魂。可怜杜牧多情思，曾向樽前问紫云。
过枞阳留题二首
作者：胡俨
朝代：明

画舫朝天去，经过访旧游。青山只如此，华发已堪羞。陶侃枞阳日，潘郎花县秋。儿童应不识，父老独能留。昔忝桐乡令，曾鸣单父弦。重来新物色，不改旧山川。往事从人说，虚名愧我传。司农今已老，白首益萧然。
过枞阳留题二首·其一
作者：胡俨
朝代：明

画舫朝天去，经过访旧游。青山只如此，华发已堪羞。陶侃枞阳日，潘郎花县秋。儿童应不识，父老独能留。
过枞阳留题二首·其二
作者：胡俨
朝代：明

昔忝桐乡令，曾鸣单父弦。重来新物色，不改旧山川。往事从人说，虚名愧我传。司农今已老，白首益萧然。
过滹沱河
作者：胡俨
朝代：明

晓渡滹沱觉有霜，白沙官道草茫茫。秋深不见河冰合，犹听行人说汉光。
过白沟河
作者：胡俨
朝代：明

往事悠悠逐逝波，几多英杰此经过。征骖斜日西风里，犹听行人说界河。
过赤壁
作者：胡俨
朝代：明
体裁：七言律诗

一棹空明溯碧涛，遥看赤壁耸江皋。开樽晚对青蘋雨，倚剑秋生白苧袍。夏口东边山月小，武昌西上楚云高。醉来直欲骑黄鹤，接迹飞仙万里遥。
过邗沟
作者：胡俨
朝代：明

春草萋萋春水流，行人此日过邗沟。想得都城车驾发，五云缭绕护宸旒。
还乡行
作者：胡俨
朝代：明

束书辞玉京，乘传发彩舟。抗手别知己，谢病归林丘。春日初暄时雨霁，冉冉杨花芳草细。万里沧波赴海长，一点青山与天际。回首蓬莱隔帝乡，深怀恩遇非寻常。九重金阙空遗梦，一寸丹心祇自伤。忝窃荣名四十年，素餐无补亦徒然。野人只知芹子美，菲薄难登白玉筵。自从卧病心如水，却爱归来花满川。入门童稚牵衣喜，一一从前问乡里。少者添丁壮者衰，老者丘荒多已矣。山川不改色，松竹应如故。卜筑向林泉，履道安吾素。桓荣漫言稽古力，杜甫莫叹儒冠误。玉笥峰，金牛步，青鞋布袜苍苔路。
远将归
作者：胡俨
朝代：明

去年与郎别，杨花飞白雪。
今年侯郎归，杨柳绿依依。
闻郎买船下湘渚，日日门前望行旅。
行人过尽乳鸦啼，徘徊日暮空延伫。
揽衣回洞房，对镜下新妆。
那知清漏短，但爱明月光。
月光照席凉于水，帐里灯花撒红蕊。
好事从来不浪传，明日升堂报姑喜。
远将归
作者：胡俨
朝代：明

去年与郎别，杨花飞白雪。今年候郎归，杨柳绿依依。闻郎买船下湘渚，日日门前望行旅。行人过尽乳鸦啼，徘徊日暮空延伫。揽衣回洞房，对镜下新妆。那知清漏短，但爱明月光。月光照席凉于水，帐里灯花撒红蕊。好事从来不浪传，明日升堂报姑喜。
述古
作者：胡俨
朝代：明

图书出河洛，羲禹阐幽玄。列圣继有作，人文日昭宣。伸尼感凤鸟，至理寓微言。自从秦汉来，但见枝叶繁。寥寥千载后，濂洛探其源。紫阳具条理，垂裕启后昆。前修去已远，来哲未有闻。瑰辞逞葩艳，宁复归本根。苍姬既讫录，炎刘勃以兴。诗书煨烬余，礼乐邈难征。区区叔孙子，莫能致两生。守文过谦让，俗吏事章程。贾董失经纪，二戴紊遗经。遂令千载下，儗述徒纷争。二仪有定位，八风无奸声。公旦去已远，万世思典刑。屈子变风雅，骚经寓孤忠。光华并日月，耿耿垂无穷。后贤袭轨辙，长卿得其宗。招摇临邛市，放旷托丝桐。淳风日以靡，齐梁更纤秾。远游谢纷浊，超逸等冥鸿。马迁述世业，博洽靡不通。蚤游燕赵间，飘飘气豪雄。发愤垂制作，独见不相蒙。驰骋覂逸驾，凌厉六合中。岂不念笔削，斧衮齐化工。蚕室有余悲，隐辞寓深衷。缅彼班范流，藩篱守遗踪。圣神御宸极，朝宗众流奔。三正乃迭建，万化归一元。元经大一统，表揭开蒙昏。周纲既陵夷，七雄相并吞。晋纪忽中绝，五部涨妖氛。唐风复不振，五季尤纷纭。商丘肇火德，星纬焕奎文。道化儗三代，经术规典坟。一朝杜鹃啼，疋马渡河津。王业寓南服，继统启后昆。如何太史氏，编与附庸伦。南北互讥诮，厚诬多失真。是非百世下，至公终不堙。僬侥不可举，侏儒不可援。蒙瞍不可视，嚚瘖不可言。玉人事雕琢，所贵得瑶琨。箓竹兴君子，猗猗美淇园。相观与俱化，岂不尚芳荪。所以教诲善，乃在公子驩。贤良赞令美，浦大川有源。吁嗟斐然子，狂简非所敦。闳辩谈天衍，文具雕龙奭。公孙持坚白，李悝尽地力。荀卿独老师，着论推儒墨。纷纷溷浊世，龙虎互吞食。大道隐不遂，居然心恻恻。金骨岂易销，奈此众口蚀。向使无春申，焉能免匍匐。汨汨数万言，性恶殊道德。遂令上蔡儿，西游为鬼蜮。寄语昌黎生，匪惟不精择。炎纲失其驭，孽臣奸日滋。扬郎独持戟，三岁乃不移。闭门事草玄，抉摘穷幽微。高者跻苍天，下者入黄泥。一朝弄神器，鬼怒人不怡。如何守道叟，亦复为诡随。伊周颂功德，投阁良可悲。中天二百载，小数宁逆知。凛凛紫阳笔，师舜同一辞。稽首素王宇，为君怀忸怩。鸿门宴高张，虎奋龙委蛇。拂剑光凌乱，雪花芙蓉姿。起舞为君寿，谁知伏危机。歘然坐中人，宛转来相随。天意应有在，人心徒崄巇。酒酣日将暮，壮士直披帷。一怒千人废，何为跽陈词。以彼盖世雄，未易向客卑。武成二三策，多闻须阙疑。国风美王化，关雎正彝伦。结发谐伉俪，恩爱日相亲。窈窕慎淑仪，嫌昵非所欣。甘从冀子耨，不厌黔生贫。如何会稽妇，呶呶丑负薪。亦有薄行士，杀妻求将军。所贵闺门内，相敬如友宾。举案重高义，断丝感微言。嗟嗟白头曲，忍作清路尘。
述古·其一
作者：胡俨
朝代：明

图书出河洛，羲禹阐幽玄。列圣继有作，人文日昭宣。伸尼感凤鸟，至理寓微言。自从秦汉来，但见枝叶繁。寥寥千载后，濂洛探其源。紫阳具条理，垂裕启后昆。前修去已远，来哲未有闻。瑰辞逞葩艳，宁复归本根。
述古·其七
作者：胡俨
朝代：明

闳辩谈天衍，文具雕龙奭。公孙持坚白，李悝尽地力。荀卿独老师，着论推儒墨。纷纷溷浊世，龙虎互吞食。大道隐不遂，居然心恻恻。金骨岂易销，奈此众口蚀。向使无春申，焉能免匍匐。汨汨数万言，性恶殊道德。遂令上蔡儿，西游为鬼蜮。寄语昌黎生，匪惟不精择。
述古·其三
作者：胡俨
朝代：明

屈子变风雅，骚经寓孤忠。光华并日月，耿耿垂无穷。后贤袭轨辙，长卿得其宗。招摇临邛市，放旷托丝桐。淳风日以靡，齐梁更纤秾。远游谢纷浊，超逸等冥鸿。
述古·其九
作者：胡俨
朝代：明

鸿门宴高张，虎奋龙委蛇。拂剑光凌乱，雪花芙蓉姿。起舞为君寿，谁知伏危机。歘然坐中人，宛转来相随。天意应有在，人心徒崄巇。酒酣日将暮，壮士直披帷。一怒千人废，何为跽陈词。以彼盖世雄，未易向客卑。武成二三策，多闻须阙疑。
述古·其二
作者：胡俨
朝代：明

苍姬既讫录，炎刘勃以兴。诗书煨烬余，礼乐邈难征。区区叔孙子，莫能致两生。守文过谦让，俗吏事章程。贾董失经纪，二戴紊遗经。遂令千载下，儗述徒纷争。二仪有定位，八风无奸声。公旦去已远，万世思典刑。
述古·其五
作者：胡俨
朝代：明

圣神御宸极，朝宗众流奔。三正乃迭建，万化归一元。元经大一统，表揭开蒙昏。周纲既陵夷，七雄相并吞。晋纪忽中绝，五部涨妖氛。唐风复不振，五季尤纷纭。商丘肇火德，星纬焕奎文。道化儗三代，经术规典坟。一朝杜鹃啼，疋马渡河津。王业寓南服，继统启后昆。如何太史氏，编与附庸伦。南北互讥诮，厚诬多失真。是非百世下，至公终不堙。
述古·其八
作者：胡俨
朝代：明

炎纲失其驭，孽臣奸日滋。扬郎独持戟，三岁乃不移。闭门事草玄，抉摘穷幽微。高者跻苍天，下者入黄泥。一朝弄神器，鬼怒人不怡。如何守道叟，亦复为诡随。伊周颂功德，投阁良可悲。中天二百载，小数宁逆知。凛凛紫阳笔，师舜同一辞。稽首素王宇，为君怀忸怩。
述古·其六
作者：胡俨
朝代：明

僬侥不可举，侏儒不可援。蒙瞍不可视，嚚瘖不可言。玉人事雕琢，所贵得瑶琨。箓竹兴君子，猗猗美淇园。相观与俱化，岂不尚芳荪。所以教诲善，乃在公子驩。贤良赞令美，浦大川有源。吁嗟斐然子，狂简非所敦。
述古·其十
作者：胡俨
朝代：明

国风美王化，关雎正彝伦。结发谐伉俪，恩爱日相亲。窈窕慎淑仪，嫌昵非所欣。甘从冀子耨，不厌黔生贫。如何会稽妇，呶呶丑负薪。亦有薄行士，杀妻求将军。所贵闺门内，相敬如友宾。举案重高义，断丝感微言。嗟嗟白头曲，忍作清路尘。
述古·其四
作者：胡俨
朝代：明

马迁述世业，博洽靡不通。蚤游燕赵间，飘飘气豪雄。发愤垂制作，独见不相蒙。驰骋覂逸驾，凌厉六合中。岂不念笔削，斧衮齐化工。蚕室有余悲，隐辞寓深衷。缅彼班范流，藩篱守遗踪。
追挽谢迭山张孝忠诗三首 其一 挽谢迭山
作者：胡俨
朝代：明

潮遏钱塘王气收，两宫北去竟谁留。褰旗独倡勤王义，当轴曾无负国羞。幽愤千年遗涕泪，孤忠七日死拘囚。江东十问今犹在，可惜英雄志不酬。
追挽谢迭山张孝忠诗三首 其三 赋孝烈桥
作者：胡俨
朝代：明

父死家亡母自经，可怜形影独娉婷。奁金尽散桥初就，旅榇无归泪辄零。自分寒流沉白璧，谁从夜月见辎軿。一门三节人间少，安得穹碑与勒铭。
追挽谢迭山张孝忠诗三首 其二 挽张孝忠
作者：胡俨
朝代：明

得脱鲸鲵遂突围，驱驰不解战时衣。此身报国心常在，远道投人事已非。一旅奋戈犹敌忾，二龙浮海竟何依。当时阃帅忠贞士，誓死同归志不违。
追挽谢迭山张孝忠诗三首·挽谢迭山
作者：胡俨
朝代：明

潮遏钱塘王气收，两宫北去竟谁留。褰旗独倡勤王义，当轴曾无负国羞。幽愤千年遗涕泪，孤忠七日死拘囚。江东十问今犹在，可惜英雄志不酬。得脱鲸鲵遂突围，驱驰不解战时衣。此身报国心常在，远道投人事已非。一旅奋戈犹敌忾，二龙浮海竟何依。当时阃帅忠贞士，誓死同归志不违。父死家亡母自经，可怜形影独娉婷。奁金尽散桥初就，旅榇无归泪辄零。自分寒流沉白璧，谁从夜月见辎軿。一门三节人间少，安得穹碑与勒铭。
追次虞都御史伯益见寄诗韵二首
作者：胡俨
朝代：明

贰宪持衡肃柏台，每瞻丰采独徘徊。片言折狱真能事，樽酒论文愧不才。落月空梁惊梦觉，西风远道寄诗来。料应蓟北河冰解，正是江南使节回。新诗往往见清才，怀抱相过几度开。帝座龙颜长共仰，天孙凤锦独先裁。跛牂蹀躞难同骥，布鼓寻常耻遇雷。今日思君那得见，秖应梦里一能来。
追次虞都御史伯益见寄诗韵二首·其一
作者：胡俨
朝代：明

贰宪持衡肃柏台，每瞻丰采独徘徊。片言折狱真能事，樽酒论文愧不才。落月空梁惊梦觉，西风远道寄诗来。料应蓟北河冰解，正是江南使节回。
追次虞都御史伯益见寄诗韵二首·其二
作者：胡俨
朝代：明

新诗往往见清才，怀抱相过几度开。帝座龙颜长共仰，天孙凤锦独先裁。跛牂蹀躞难同骥，布鼓寻常耻遇雷。今日思君那得见，秖应梦里一能来。
送何教授赴松江
作者：胡俨
朝代：明
体裁：七言律诗

三十年前旧所经，题诗今日送君行。一经皓首青毡老，五两薰风彩鹢轻。白鹤坡残遗迹古，紫薇花在讲堂清。故人相见如相问，窃禄深惭负世名。
送刘子伟赴云南参议
作者：胡俨
朝代：明

尚书接武蚤相知，令弟才华老更奇。拜命一朝辞帝阙，束书万里赴滇池。柳边问驿云藏树，花底看山酒满卮。藩府日长公事简，题诗还到碧鸡祠。
送刘智安主事赴南京
作者：胡俨
朝代：明

仙郎乘传赴南京，满眼青山雪正晴。腊蚁驱寒时独酌，征骖踏月夜兼程。高堂蟢子春光动，小阁灯花喜气盈。努力功名须报国，忠勤端不负平生。
送吕尚书归省
作者：胡俨
朝代：明

尚书车骑动如云，特拜天恩出紫宸。华发远迎诸父老，高堂归觐太夫人。锦鳞脍缕银丝细，黄菊杯香绿酒新。想得到家称寿日，章章忠孝表西秦。
送周庸节赴镇蛮通判
作者：胡俨
朝代：明

拜命为通守，迢迢赴镇蛮。聪明敷政易，抚字得宜难。涨海春风远，山云晓日寒。比来多计吏，毋惜报平安。
送应子泽重赴临江太守
作者：胡俨
朝代：明
体裁：七言律诗

清江碧嶂照空明，太守重来竹马迎。道上儿童歌五裤，楼前鼓角列双旌。锦囊又见携琴去，画舫还闻载月行。此日都门一杯酒，临岐不尽别君情。
送朱孟德还宁夏五首
作者：胡俨
朝代：明

担簦负笈出西陲，两度金门射策时。今日凄凉歌陟屺，客窗清泪只空垂。天涯望断白云飞，洒泪那能赋式微。满路杨花春欲暮，不堪飞雪点麻衣。念子相从今几年，岁寒能守旧青毡。扬雄已老侯芭去，独立春风思惘然。匹马征衫西入秦，行人何处最销魂。夜听青涧城边雨，晓望乌崙山上云。官道风清雨歇时，青山如黛柳如丝。丈夫不洒离群泪，无奈于今我已衰。
送朱孟德还宁夏五首·其一
作者：胡俨
朝代：明

担簦负笈出西陲，两度金门射策时。今日凄凉歌陟屺，客窗清泪只空垂。
送朱孟德还宁夏五首·其三
作者：胡俨
朝代：明

念子相从今几年，岁寒能守旧青毡。扬雄已老侯芭去，独立春风思惘然。
送朱孟德还宁夏五首·其二
作者：胡俨
朝代：明

天涯望断白云飞，洒泪那能赋式微。满路杨花春欲暮，不堪飞雪点麻衣。
送朱孟德还宁夏五首·其五
作者：胡俨
朝代：明

官道风清雨歇时，青山如黛柳如丝。丈夫不洒离群泪，无奈于今我已衰。
送朱孟德还宁夏五首·其四
作者：胡俨
朝代：明

匹马征衫西入秦，行人何处最销魂。夜听青涧城边雨，晓望乌崙山上云。
送殷副使旦赴交址
作者：胡俨
朝代：明

除书先拜赴交州，采采芙蓉照去舟。千里西风随宪节，万年南服仰皇猷。骅骝度岭朱崖晓，雕鹗横空白露秋。莫道霜威真铁面，仲堪儒雅更风流。
送王处敬赴交址佥事
作者：胡俨
朝代：明

拜命出朝端，重峨豸角冠。花骢万里去，霜鹗九秋抟。海雾连山湿，蛮云蓄雨寒。莫言风土异，须使远人安。
送胡文善还金华二首
作者：胡俨
朝代：明

蚤登科第入词垣，谒告南归又拜恩。莫向双溪看明月，白云深处有丘园。都门三月柳垂丝，歌彻桃夭赋远归。想得到家春似锦，芙蓉孔雀烂生辉。
送胡文善还金华二首·其一
作者：胡俨
朝代：明

蚤登科第入词垣，谒告南归又拜恩。莫向双溪看明月，白云深处有丘园。
送胡文善还金华二首·其二
作者：胡俨
朝代：明

都门三月柳垂丝，歌彻桃夭赋远归。想得到家春似锦，芙蓉孔雀烂生辉。
送郑御史干致事还浦江
作者：胡俨
朝代：明
体裁：七言律诗

七十悬车荷圣情，绣衣重耀日华明。亦知报国丹心在，无那催人白发生。家世百年存孝义，天书五色动光荣。归来子姓森成列，一一阶前道旧名。
送郑知县坚复任乐安
作者：胡俨
朝代：明
体裁：七言律诗

制锦长怀抚字心，久传佳政似山阴。千家机杼人烟静，百里桑麻雨露深。门外剩栽陶令柳，堂中时鼓宓生琴。兹时更好崇清望，会见双凫入上林。
送金谕德扈驾北征
作者：胡俨
朝代：明
体裁：五言排律

万乘出居庸，前驱度朔风。剑光飞电紫，旗影照山红。壮士心如虎，将军气似虹。鼓鼙通塞外，烽火入云中。直扫祁连北，还过瀚海东。谋谟资俊杰，扈从得才雄。坐拥青丝骑，腰悬明月弓。赋诗横画槊，载笔侍行宫。野旷氛初净，沙寒雪未融。楼兰终就縳，疏勒看铭功。夜静妖星落，春归大漠空。从兹亿万岁，圣德咏无穷。
送陈侍郎洽镇抚交址
作者：胡俨
朝代：明

大将南征统六师，临轩授钺当赤墀。时来气感风云会，义重恩承雨露滋。侍郎潇洒温如玉，佐戎妙选持钧轴。清冰寒露贮金壶，蛮烟瘴雾消烦燠。富良江头秋日清，舳舻千里连麾旌。鲸波夜赤旄头落，龙骧晓日飞天兵。楼船昔者夸杨仆，庙算今知得孔明。听笳月转青油幕，倚剑风生细柳营。赤芾翩翩归奏凯，两阶干戚生光彩。已宣德教被遐荒，更播天声扬四海。策勋宜列太常铭，千载邦家垂令名。男儿事业应须蚤，肯待萧萧华发生。兹行又捧天书去，远人致尔思含喣。黄金台前花乱飞，请君且把征骖驻。莫厌当歌劝酒频，明日相思隔烟树。
送陈宗显致仕还乡
作者：胡俨
朝代：明

一别桐乡已十秋，别来相忆思悠悠。至今乌石冈头路，并辔多应梦里游。熏风拂水浪文斜，五月轻舟定到家。纨扇乌纱行乐处，逢人笑折石榴花。致仕归来白发明，麻姑酒熟日频倾。醉时童稚相随去，击壤康衢有颂声。
送陈宗显致仕还乡·其一
作者：胡俨
朝代：明

一别桐乡已十秋，别来相忆思悠悠。至今乌石冈头路，并辔多应梦里游。
送陈宗显致仕还乡·其三
作者：胡俨
朝代：明

致仕归来白发明，麻姑酒熟日频倾。醉时童稚相随去，击壤康衢有颂声。
送陈宗显致仕还乡·其二
作者：胡俨
朝代：明

熏风拂水浪文斜，五月轻舟定到家。纨扇乌纱行乐处，逢人笑折石榴花。
送陈文璧赴石首知县
作者：胡俨
朝代：明

杪秋辞阙下，千里赴荆州。桃李迎潘岳，蒹葭惜夏侯。酒酣青雀舫，霜重黑貂裘。民事须勤恤，功名起壮猷。
送黄翰赴江西
作者：胡俨
朝代：明
体裁：七言律诗

台中楚楚绣衣郎，千里乘骢入豫章。雕鹗九霄抟健翮，豺狼几处避飞霜。草青南浦春风早，月过东湖夜色凉。百鉴堂深清似水，一帘花气散幽香。
送黄重美赴东阿教官
作者：胡俨
朝代：明

老携书册赴东阿，千里骊驹振玉珂。故旧樽前怜白发，诸生馆下咏菁莪。项王墓在寒烟积，黄石祠荒落木多。几度皋比分讲罢，闲来吊古有悲歌。
送龚子谏赴云南佥事
作者：胡俨
朝代：明

望断南云山万重，嗟君此去逐飞鸿。扁舟夜载琵琶月，短鬓凉吹芦荻风。梦入碧鸡泷树合，路经铜柱瘴烟空。绣衣玉斧咨询日，已喜车书总隳同。
通州除日
作者：胡俨
朝代：明

衰病身先老，淹留岁又除。桃符循度索，竹叶渍屠苏。樽俎人情好，风霜客思孤。官河冰已解，传发儗旋舻。
遣兴
作者：胡俨
朝代：明

少年书剑别龙沙，老至逢秋苦忆家。一寸丹心惟自效，数茎白发已先华。西风客里歌茅屋，澹月樽前对菊花。庾信何须赋萧瑟，韩山片石亦堪夸。
酬寄袁学逊
作者：胡俨
朝代：明

与君执别十年余，念我能通尺素书。清禁敢忘依日月，故园新喜有田庐。平生消得几䩫屐，半世都来下泽车。最是相思寒漏永，梅花雪落夜窗虚。
酬寄袁学逊
作者：胡俨
朝代：明
体裁：七言律诗

与君执别十年余，念我能通尺素书。清禁敢忘依日月，故园新喜有田庐。平生消得几緉屐，半世都来下泽车。最是相思寒漏永，梅花雪落夜窗虚。
采莲曲
作者：胡俨
朝代：明

荷叶高低笼水碧，叶下花红露沾湿，采莲渡头风正急。风正急，棹船归，云片片，雨霏霏。湖中花艳张红云，湖上女儿新茜裙，清歌妙曲隔花闻。隔花闻，声宛转，迹虽亲，心独远。采得荷花香满衣，与郎相见思依依，晚凉湖上并船归。并船归，桂为楫，激清波，荡明月。
采莲曲·其一
作者：胡俨
朝代：明

荷叶高低笼水碧，叶下花红露沾湿，采莲渡头风正急。风正急，棹船归，云片片，雨霏霏。
采莲曲·其三
作者：胡俨
朝代：明

采得荷花香满衣，与郎相见思依依，晚凉湖上并船归。并船归，桂为楫，激清波，荡明月。
采莲曲·其二
作者：胡俨
朝代：明

湖中花艳张红云，湖上女儿新茜裙，清歌妙曲隔花闻。隔花闻，声宛转，迹虽亲，心独远。
重游道德观留题
作者：胡俨
朝代：明
体裁：七言律诗

老我重来六十年，当时道者夏云巅。眼中遗像还依旧，物外閒情尚忆前。但见银床梧叶下，空闻碧落黍珠悬。如今已动麻姑感，何待方平更惘然。
重过卢沟简夏尚书
作者：胡俨
朝代：明

凌空高起玉梁横，万古桑干水自清。文轨会同当盛世，山河表里壮神京。几株细柳藏莺啭，一路飞花送马行。今日重来迎鹤驾，春风陌上接珂声。
重过戏马台
作者：胡俨
朝代：明

拔山力尽楚声哀，戏马千年尚有台。若使后人伤往事，何能更醉菊花杯。
重过扬州
作者：胡俨
朝代：明

百丈牵江夜未休，那知梦里过扬州。春风二月蕃厘观，不为琼花一少留。
锦鸡图
作者：胡俨
朝代：明

昔闻楚人不识凤，忽见山鸡重购之。我今画图写生态，羽毛五色光陆离。扶桑天鸡啼一声，阳乌散彩天下晴。此时山鸡亦出谷，喔喔飞来耀林麓。千岩万壑含东风，杏花吹香春雪红。顾影徘徊自爱惜，扬翘耸翅纷蒙茸。竹上花间日正高，向阳吐绶垂花绦。吴绫蜀锦织不得，戴胜偷眼惊伯劳。切莫临溪照碧流，对镜逢人舞便休。舞多目眩终颠仆，世人空诧韦公赋。
长垣谒蘧伯玉墓
作者：胡俨
朝代：明

卫昔多君子，斯人实我师。下车存笃敬，寡过在知非。荒陇一抔土，高情千载思。至今伯玉里，遗俗自熙熙。
长歌行
作者：胡俨
朝代：明

东海隐蓬莱，西昆泛瑶池。中有仙人宅，楼观玉参差。彤霞影绚烂，翠旌光陆离。丹灶闭灵药，紫房饶瑞芝。日出扶桑树，月挂珊瑚枝。阿母腾彩凤，青童骖黄螭。亭亭金作节，冉冉云为衣。飞佩降神女，献枣来安期。相去万亿里，欢会不移时。琴高清调鼓，王子玉笙吹。食我以麟脯，酌我以琼卮。暂憩方诸苑，还过阆风涯。但觉颜色好，那知岁年驰。不见蟠桃花，空歌白云辞。
闻杨学士士奇卧病赋诗寄简十首
作者：胡俨
朝代：明

昔年我病公南去，公病今令我北思。怅望停云千里隔，竹窗樽酒负佳期。东里先生懒著书，新栽花竹似郊居。病来对客无谈笑，麈尾高悬室自虚。近见椷书到玉堂，忽闻伏枕意难忘。形容不是缘诗瘦，坐卧多因爱竹凉。词垣罢直已多时，窗户流尘生砚池。事业到头须努力，年过五十未应衰。见说新来坐不眠，重屏围暖拥青毡。但闻子敬歌桃叶，岂有杨枝伴乐天。不见堂前雀送鳣，只闻幽室药频煎。越人亦有方堪寄，却恐桓侯笑未然。闻道维摩面欲焦，他乡相忆客魂消。亦知松柏苍苍色，纵使经霜未肯凋。先生何事最关情，人道如今太瘦生。故旧年来多老大，题诗不觉泪纵横。看看腊尽又逢春，想见春来气象新。造物小儿徒自苦，先生已办逐傩人。昔年染翰共承恩，今日看云忆故人。两鬓萧萧空自老，不才未有报涓尘。
闻杨学士士奇卧病赋诗寄简十首·其一
作者：胡俨
朝代：明

昔年我病公南去，公病今令我北思。怅望停云千里隔，竹窗樽酒负佳期。
闻杨学士士奇卧病赋诗寄简十首·其七
作者：胡俨
朝代：明

闻道维摩面欲焦，他乡相忆客魂消。亦知松柏苍苍色，纵使经霜未肯凋。
闻杨学士士奇卧病赋诗寄简十首·其三
作者：胡俨
朝代：明

近见椷书到玉堂，忽闻伏枕意难忘。形容不是缘诗瘦，坐卧多因爱竹凉。
闻杨学士士奇卧病赋诗寄简十首·其九
作者：胡俨
朝代：明

看看腊尽又逢春，想见春来气象新。造物小儿徒自苦，先生已办逐傩人。
闻杨学士士奇卧病赋诗寄简十首·其二
作者：胡俨
朝代：明

东里先生懒著书，新栽花竹似郊居。病来对客无谈笑，麈尾高悬室自虚。
闻杨学士士奇卧病赋诗寄简十首·其五
作者：胡俨
朝代：明

见说新来坐不眠，重屏围暖拥青毡。但闻子敬歌桃叶，岂有杨枝伴乐天。
闻杨学士士奇卧病赋诗寄简十首·其八
作者：胡俨
朝代：明

先生何事最关情，人道如今太瘦生。故旧年来多老大，题诗不觉泪纵横。
闻杨学士士奇卧病赋诗寄简十首·其六
作者：胡俨
朝代：明

不见堂前雀送鳣，只闻幽室药频煎。越人亦有方堪寄，却恐桓侯笑未然。
闻杨学士士奇卧病赋诗寄简十首·其十
作者：胡俨
朝代：明

昔年染翰共承恩，今日看云忆故人。两鬓萧萧空自老，不才未有报涓尘。
闻杨学士士奇卧病赋诗寄简十首·其四
作者：胡俨
朝代：明

词垣罢直已多时，窗户流尘生砚池。事业到头须努力，年过五十未应衰。
闻砧短述
作者：胡俨
朝代：明

凉风袅袅天宇清，寒蝉无声促织鸣。邻家入夜动砧杵，正是满空秋月明。明月高悬雨初歇，闺中白练新如雪。才闻遽使客心惊，断续更阑转凄切。老夫蒙恩有赐衣，授衣不起故园思。即今幸逢太平世，古来多寄边城儿。
闻络纬
作者：胡俨
朝代：明

白露下银床，梧桐一叶黄。月华冷于水，枕簟净凝霜。西家篱上丝瓜密，夜深络纬声声急。今年多雨蚕薄收，窗下寒机不成织。
闻角
作者：胡俨
朝代：明

银漏初传箭，长河已挂城。忽闻呜咽弄，总是别离情。独客惊秋尽，他乡自月明。灯花空有喜，对酒不成倾。
阅古作寄简子启八首
作者：胡俨
朝代：明

诗坛莫笑廉颇老，且放长兵接短兵。批亢捣虚聊复尔，堂堂正正鬼神惊。下施雕琢贵天然，绮丽犹惭泰始前。到得西风尘土净，芙蓉秋水净涓涓。声律精严格调难，更兼词气有波澜。性情吟咏随时见，雕琢何须刻肺肝。险怪雕锼固验人，何如平淡见天真。若教渣滓消融尽，自是冰壶不染尘。凤语梧桐鹤唳松，龙吟秋水月堂空。夜深灵响生银汉，都付奚囊咏不穷。李杜诗篇今古豪，只缘体裁具风骚。昆仑万折归沧海，到底方知出处高。人爱新奇学晚唐，弊贪犹谓作于凉。若驱纤巧还纯古，苏李当年独擅场。句恋清奇体益卑，辞工靡丽气还萎。要知玉振金声处，广乐钧天万舞时。
阅古作寄简子启八首·其一
作者：胡俨
朝代：明

诗坛莫笑廉颇老，且放长兵接短兵。批亢捣虚聊复尔，堂堂正正鬼神惊。
阅古作寄简子启八首·其七
作者：胡俨
朝代：明

人爱新奇学晚唐，弊贪犹谓作于凉。若驱纤巧还纯古，苏李当年独擅场。
阅古作寄简子启八首·其三
作者：胡俨
朝代：明

声律精严格调难，更兼词气有波澜。性情吟咏随时见，雕琢何须刻肺肝。
阅古作寄简子启八首·其二
作者：胡俨
朝代：明

下施雕琢贵天然，绮丽犹惭泰始前。到得西风尘土净，芙蓉秋水净涓涓。
阅古作寄简子启八首·其五
作者：胡俨
朝代：明

凤语梧桐鹤唳松，龙吟秋水月堂空。夜深灵响生银汉，都付奚囊咏不穷。
阅古作寄简子启八首·其八
作者：胡俨
朝代：明

句恋清奇体益卑，辞工靡丽气还萎。要知玉振金声处，广乐钧天万舞时。
阅古作寄简子启八首·其六
作者：胡俨
朝代：明

李杜诗篇今古豪，只缘体裁具风骚。昆仑万折归沧海，到底方知出处高。
阅古作寄简子启八首·其四
作者：胡俨
朝代：明

险怪雕锼固验人，何如平淡见天真。若教渣滓消融尽，自是冰壶不染尘。
阅子棨行卷
作者：胡俨
朝代：明

扈驾从容上北京，东风千里马蹄轻。行宫日暖花争发，御路尘清草正生。乌帽趋朝晨载笔，红旗分队晚催营。历观卷里多佳制，端有才华压长卿。
阅文山集谩述二首
作者：胡俨
朝代：明

誓死成仁永不忘，勤王发愤更鹰扬。虞渊日落山河惨，吴苑春归草木长。万里羁囚抛骨肉，百年忠义见文章。可怜有客王炎午，生祭临风泪几行。二龙南去海茫茫，社屋寒来雁叫霜。万死搴旗还举义，千金脱险竟浮洋。都城不泯忠臣祀，国论犹传政事堂。志士悲歌多感慨，后人谁识谢翱狂。
阅文山集谩述二首·其一
作者：胡俨
朝代：明

誓死成仁永不忘，勤王发愤更鹰扬。虞渊日落山河惨，吴苑春归草木长。万里羁囚抛骨肉，百年忠义见文章。可怜有客王炎午，生祭临风泪几行。
阅文山集谩述二首·其二
作者：胡俨
朝代：明

二龙南去海茫茫，社屋寒来雁叫霜。万死搴旗还举义，千金脱险竟浮洋。都城不泯忠臣祀，国论犹传政事堂。志士悲歌多感慨，后人谁识谢翱狂。
阅杜诗漫述
作者：胡俨
朝代：明

闲阅老杜诗，恳恳得佳趣。虽复率尔为，玄酒有真味。仓皇侍从时，流落艰虞际。百年朋友交，万世君臣义。吐辞辄惊人，引物动连类。虞廷箫韶奏，周庙瑚琏器。鲸翻碧海波，月照珊瑚树。勇决龙虎争，冥搜鬼神避。千花与万卉，各斗春光媚。婺妇及孤儿，共洒凄凉泪。丹山翔凤凰，赤汗骋骐骥。气排嵩华高，力救风雅坠。殷勤稷契心，漂泊生涯寄。斯人已云亡，遗编独传世。寥寥宇宙间，诗史孰能继。余波漾清川，兰苕鸣翡翠。
除夕
作者：胡俨
朝代：明

客里逢除夕，灯前苦忆家。不闻鸣爆竹，宁复颂椒花。鬓发非春事，风霜老岁华。一杯亲陇酒，涕泪隔天涯。
雉鸡图
作者：胡俨
朝代：明

有禽有禽曰华虫，锦衣绮翼纷蒙茸。从来耿介出天性，顾盼矫桀勇且雄。山茶花开雪初霁，竹光满眼摇寒翠。一声啼罢自梳翎，石上雪花无数坠。骁媒影绝虞罗休，饮啄山中得自由。羽毛英丽从人羡，爪距收藏不妄投。待得春来风日暖，四野麦苗青纂纂。桑下儿童总不惊，飞来飞去乐时清。老我山林迹如扫，题诗空对丹青好。不学援琴作苦吟，谩想调羹跻寿考。
雨中发彭泽驿
作者：胡俨
朝代：明

江平风不起，一棹溯中流。坐对桃花雨，行逢杜若洲。老方知静乐，病岂为身谋。不见陶元亮，闲情付狎鸥。
雨中对双燕
作者：胡俨
朝代：明

东风吹雨花冥冥，雨中不闻啼鸟声。翩翩但见新归燕，春江浩荡春水生。门前泥滑不可步，落花乱点苍苔路。双燕衔泥数往来，往来只恐琴书污。穿花掠水不辞频，巢成哺雏良苦辛。众雏长大各飞去，茫茫云路知何处。人生世上亦辛勤，纷纭胶轕忘朝昏。何如向长了婚嫁，一去名山无垢氛。
雨后
作者：胡俨
朝代：明

急雨洗炎蒸，空斋病骨醒。华星粲遥汉，明月瞰疏棂。客梦家千里，蛩声露一庭。短檠应可问，不用聚哀萤。
雨后
作者：胡俨
朝代：明

时雨布甘泽，芃芃黍苗兴。涣然纾民忧，匪惟散郁蒸。阴阳运元化，饥寒仰岁登。露坐息槐影，皎皎凉月升。清风动修竹，旷野多流萤。零露沾我衣，仰见高天澄。络纬鸣不休，虫飞复薨薨。顾匪漆园吏，幽梦同化冥。
雨后咏怀四首
作者：胡俨
朝代：明

绝无人迹到，一室净纤尘。树老风梢折，阶寒露菊新。少陵悲旧雨，尼父叹孤邻。吾衰竟如此，吾道未忧贫。日上风檐静，蜘蛛缀网丝。绿垂依槛草，红落过墙葵。卧疾妨贤久，怀恩报国迟。素餐新谢绿，菰米杂粳炊。秋雨一番过，秋风转觉清。卷帘黄叶落，倚杖白云生。学省虚官署，乡书计客程。砧声何处发，偏动老夫情。抱疾形容改，无情岁月忙。草深栽药圃，人老读书床。洲渚蒹葭白，山林橘柚黄。几时筇竹杖，去踏钓鱼航。
雨后咏怀四首·其一
作者：胡俨
朝代：明

绝无人迹到，一室净纤尘。树老风梢折，阶寒露菊新。少陵悲旧雨，尼父叹孤邻。吾衰竟如此，吾道未忧贫。
雨后咏怀四首·其三
作者：胡俨
朝代：明

秋雨一番过，秋风转觉清。卷帘黄叶落，倚杖白云生。学省虚官署，乡书计客程。砧声何处发，偏动老夫情。
雨后咏怀四首·其二
作者：胡俨
朝代：明

日上风檐静，蜘蛛缀网丝。绿垂依槛草，红落过墙葵。卧疾妨贤久，怀恩报国迟。素餐新谢绿，菰米杂粳炊。
雨后咏怀四首·其四
作者：胡俨
朝代：明

抱疾形容改，无情岁月忙。草深栽药圃，人老读书床。洲渚蒹葭白，山林橘柚黄。几时筇竹杖，去踏钓鱼航。
雨夕偶书
作者：胡俨
朝代：明

碧树西风动，虚堂暑气收。砧声孤枕雨，蛩响一庭秋。挂席江湖远，忘言简册休。丰年多乐事，击壤遍林丘。
雨雪中独坐怀杨学士士奇二首
作者：胡俨
朝代：明

独坐听春雨，萧然兴味孤。病多亲药裹，睡少闭茶垆。未了三生梦，惟存一字符。故人在深巷，相过畏泥涂。雨止雪复作，珊珊听瓦鸣。炉存毡罽暖，冰薄砚池清。喜得青春至，惊添白发生。共传杨子宅，山药胜黄精。
雨雪中独坐怀杨学士士奇二首·其一
作者：胡俨
朝代：明

独坐听春雨，萧然兴味孤。病多亲药裹，睡少闭茶垆。未了三生梦，惟存一字符。故人在深巷，相过畏泥涂。
雨雪中独坐怀杨学士士奇二首·其二
作者：胡俨
朝代：明

雨止雪复作，珊珊听瓦鸣。炉存毡罽暖，冰薄砚池清。喜得青春至，惊添白发生。共传杨子宅，山药胜黄精。
雷塘
作者：胡俨
朝代：明

吴公台下是雷塘，望断春山碧草长。却笑相逢追往事，樽前犹说舞腰伤。
颐庵即事
作者：胡俨
朝代：明
体裁：七言律诗

老去无心到处安，一庵容膝足盘桓。且教随地开蔬圃，还待分畦作药栏。耳瞆久抛琴袋冷，吟多不放酒杯乾。深嗟文墨曾何补，终日瞻天愧素餐。
颐庵图
作者：胡俨
朝代：明

上清真人方壶徒，寄我颐庵之画图。淋漓犹带元气湿，笔力直与造化俱。苍松入云几千尺，石壁倚涧青模糊。其中茅庵绝低小，绿萝阴阴兔丝袅。琴瑟在几书连床，终日怡然却纷扰。青山万古不改色，下有雷鸣合羲画。逢人须是慎枢机，养生岂在充肴核。妻孥幸尔免饥寒，儿孙尚愿保清白。闲来石上横鸣琴，时有玄鹤相和吟。天风不断飘灵籁，山高高兮水自深。流云满地直堪把，瑶台玉树秋潇洒。紫髯九尺古仙人，独跨白骡如白马。红蕉之衣轻盈盈，欣然邀我吹玉笙。丹霞明灭降仙侣，阴壑惨淡愁山精。耸身凌空不可执，七十二峰烟雾湿。飙轮直度阆风遥，落叶翻飞溪雨急。自从作官三十年，素餐无补心茫然。乐天老去思香社，摩诘平生爱辋川。几回欲筑洪崖圃，今日图中忽惊睹。恍然境遇神明交，一如梦里游天姥。可怜多病鬓星星，犹向天池接凤翎。衰颜渐觉同蒲柳，徒对秋风想茯苓。
题一片秋意图二首
作者：胡俨
朝代：明

袅袅西风生夕波，萧萧碧树得秋多。潘郎未就闲居赋，白发添来奈尔何。欲揽芙蓉上采舟，浦云烟树隔沧洲。眼中秪觉秋光好，何事骚人却怨秋。
题一片秋意图二首·其一
作者：胡俨
朝代：明

袅袅西风生夕波，萧萧碧树得秋多。潘郎未就闲居赋，白发添来奈尔何。
题一片秋意图二首·其二
作者：胡俨
朝代：明

欲揽芙蓉上采舟，浦云烟树隔沧洲。眼中秪觉秋光好，何事骚人却怨秋。
题共节堂卷
作者：胡俨
朝代：明

翠袖天寒雪满林，几回空咏白头吟。夜深独有幽闺月，照见共姜一寸心。
题包希鲁祖母送学延望图
作者：胡俨
朝代：明

髫龀怜儿幼，诗书仰母慈。过桥分野色，极目送春晖。座右陈情表，窗前故杼机。试看图画里，泪落老莱衣。
题古木修篁图为黄学士宗豫赋
作者：胡俨
朝代：明

银河八月仙槎影，丹穴千年翠凤毛。何人写入画图里，便觉气势凌云高。高堂素壁净如拭，对此令人心独逸。炉烟茗椀清昼闲，满地绿阴凉瑟瑟。风霜摇落百草枯，老干直挺青珊瑚。日暮佳人倚空谷，翠袖天寒谁与徒。昔年曾过洪崖麓，乔木疏林绕修竹。紫髯逢着古仙人，邀我山中骑白鹿。白鹿呦呦南涧滨，石床丹灶至今存。当时采药遗踪迹，此日看图劳梦魂。
题古木修篁图为黄学士宗豫赋
作者：胡俨
朝代：明
体裁：古风

银河八月仙槎影，丹穴千年翠凤毛。何人写入画图里，便觉气势凌云高。高堂素壁净如拭，对此令人心独逸。炉烟茗碗清昼闲，满地绿阴凉瑟瑟。风霜摇落百草枯，老干直挺青珊瑚。日暮佳人倚空谷，翠袖天寒谁与徒。昔年曾过洪崖麓，乔木疏林绕修竹。紫髯逢着古仙人，邀我山中骑白鹿。白鹿呦呦南涧滨，石床丹灶至今存。当时采药遗踪迹，此日看图劳梦魂。
题子昂书嵇康绝交书
作者：胡俨
朝代：明

飘飘绝俗嵇中散，咄咄逼人王右军。书罢潇然无一事，鸥波亭上看晴云。
题子昂枯木竹石
作者：胡俨
朝代：明

碧海珊瑚树，晴窗彩凤翎。紫苔封琬琰，翠袖倚娉婷。秋色淡华屋，凉风生画屏。玉堂归老日，松雪洒余馨。
题孔雀图
作者：胡俨
朝代：明

有鸟有鸟名孔雀，文彩光华动挥霍。修颈昂昂翠羽翘，大尾斑斑金错落。由来丽质产南方，丹山碧水多翱翔。芭蕉花开风正软，桄榔叶暗日初长。忽闻都护啼一声，山中百禽皆不鸣。松篁引韵笙竽奏，顾影徘徊舞翅轻。炎荒暑热时多雨，尾重低垂飞不举。一朝笼养近帘帏，可怜犹妒美人衣。永嘉谢环善写生，画图貌得边鸾清。老眼摩挲石苔紫，浑似枇杷树底行。
题师侍郎画四首
作者：胡俨
朝代：明

红白山花相映开，山中径路久无媒。老翁不是看花客，只共扁舟载鹤来。几树垂杨覆水亭，双双白鸟度云屏。飘然一棹来相访，正是山人午睡醒。遥看瀑布落寒青，野服乌巾自在行。好似匡庐读书处，满林红叶夜猿声。千山万壑冻无声，一棹夷犹溪上行。兴尽归来卿莫笑，多情何似不留情。
题师侍郎画四首·其一
作者：胡俨
朝代：明

红白山花相映开，山中径路久无媒。老翁不是看花客，只共扁舟载鹤来。
题师侍郎画四首·其三
作者：胡俨
朝代：明

遥看瀑布落寒青，野服乌巾自在行。好似匡庐读书处，满林红叶夜猿声。
题师侍郎画四首·其二
作者：胡俨
朝代：明

几树垂杨覆水亭，双双白鸟度云屏。飘然一棹来相访，正是山人午睡醒。
题师侍郎画四首·其四
作者：胡俨
朝代：明

千山万壑冻无声，一棹夷犹溪上行。兴尽归来卿莫笑，多情何似不留情。
题平林烟雨图二首
作者：胡俨
朝代：明

昔从三泖载舟还，风起湖心烟满山。白鸟沧波春浩浩，暗红垂绿雨斑斑。旧游长忆在余干，几对琵琶烟雨寒。白发无情人易老，画中浑似梦中看。
题平林烟雨图二首·其一
作者：胡俨
朝代：明

昔从三泖载舟还，风起湖心烟满山。白鸟沧波春浩浩，暗红垂绿雨斑斑。
题平林烟雨图二首·其二
作者：胡俨
朝代：明

旧游长忆在余干，几对琵琶烟雨寒。白发无情人易老，画中浑似梦中看。
题张真人杂画为彭给事中赋
作者：胡俨
朝代：明

上清真人富丘壑，笔端变化多奇作。清泉白石锁烟霞，翠壁丹崖映江郭。何人开帘当翠微，满目山水含清晖。不见当年谢安石，谁复载酒寻蔷薇。老髯一棹依林樾，投竿独钓寒江雪。山中故人门巷深，枉却子猷清兴发。金乌刷羽扶桑晴，江上青山开画屏。目送浮云归绝岛，坐延孤月来沧溟。仙家洞房夜不扃，玉楼朱户流霞青。碧弦当窗孤凤语，天风吹雨秋冥冥。嶰谷春寒深莫测，谷中琅玕动萧瑟。缅彼猗猗淇水深，千载卫风昭德音。鹧鸪无声雷雨急，湘娥锦瑟烟中湿。回首巫山十二峰，竹枝歌断行人泣。银河一夜飞秋霜，老树萧条秋叶黄。枯槎上汉谁得见，支机石烂莓苔苍。棠梨枝重压青子，菰蒲露白莲房紫。一双鹡鸰何处来，相对白头照秋水。苹花摇荡水荇青，江上鲤鱼吹浪腥。钓取新鲈荐芳醑，当筵不数五侯鲭。滋兰九畹蕙偏多，蕙多其如荆棘何。骚人作赋不堪续，洞庭日暮生微波。岁寒山空雪皓皓，独有梅花照晴昊。西湖处士句新奇，疏影横斜月中好。真人奕世旧游从，忽见新图思乃翁。飙轮一去不复返，东游蓬瀛西阆风。真人朅来善继述，乃知仙才不世出。仙岩宿负几时偿，雾阁云窗幽梦长。锦袍给事金门客，索我题诗壮行色。摩挲老眼写新吟，一树梧桐秋摵摵。
题故元端本堂殿臣王熙临宋徽宗雪雁图
作者：胡俨
朝代：明

端本堂中酒未销，侍臣图画写前朝。岂知夜半征车发，雪落沙场雁影遥。
题明秀楼
作者：胡俨
朝代：明

江流一碧际长空，江上青山秀色重。几度高楼读书罢，画阑秋水看芙蓉。紫霞碧树绕沧洲，满目江山入画楼。想得楼中宾客散，携琴还载木兰舟。
题明秀楼·其一
作者：胡俨
朝代：明

江流一碧际长空，江上青山秀色重。几度高楼读书罢，画阑秋水看芙蓉。
题明秀楼·其二
作者：胡俨
朝代：明

紫霞碧树绕沧洲，满目江山入画楼。想得楼中宾客散，携琴还载木兰舟。
题曹编修茅山揽秀图四首
作者：胡俨
朝代：明

句金之山郁嵯峨，独倚高楼揽秀多。苑君乘龙上天去，芝草琅玕奈尔何。千仞芙蓉秀入天，纷纷空翠落帘前。山人无事来相访，仙得黄庭内景篇。雾阁云窗隔杳冥，华阳深处有金经。山中杨许今何在，多少残碑断藓青。风生岩壑度松声，百尺楼头月正明。万物忘来心似水，白云何事独关情。
题曹编修茅山揽秀图四首·其一
作者：胡俨
朝代：明

句金之山郁嵯峨，独倚高楼揽秀多。苑君乘龙上天去，芝草琅玕奈尔何。
题曹编修茅山揽秀图四首·其三
作者：胡俨
朝代：明

雾阁云窗隔杳冥，华阳深处有金经。山中杨许今何在，多少残碑断藓青。
题曹编修茅山揽秀图四首·其二
作者：胡俨
朝代：明

千仞芙蓉秀入天，纷纷空翠落帘前。山人无事来相访，仙得黄庭内景篇。
题曹编修茅山揽秀图四首·其四
作者：胡俨
朝代：明

风生岩壑度松声，百尺楼头月正明。万物忘来心似水，白云何事独关情。
题李白月夜泛舟图
作者：胡俨
朝代：明

夜郎长流无归期，得归不受樊笼羁。采石江头好山水，鹡鸰留连花满枝。几回泛舟过牛渚，星河浮空月当午。醉披宫锦倒芳樽，何处有人歌白纻。樽前对影成三人，八荒荡荡清无尘。举杯邀月月将落，桂树倒挂波粼粼。沉香亭前昔开宴，羯鼓声高花影颤。一时写就清平词，白璧生蝇那得知。自从弃置不复道，绿水青山空寄傲。春去苔生沽酒垆，夜寒云掩烧丹灶。诗卷空留天地间，骑鲸一去竟不还。若非琼玉烟霞馆，定在蓬莱鸾鹤班。马嵬魂断音尘绝，终古长庚光不灭。一抔黄壤枕江边，至今犹照当时月。
题杨庶子万竹图
作者：胡俨
朝代：明

庶子宅中万竿竹，飒飒清风动苍玉。轻烟覆砌碧云寒，初日卷帘晴雨绿。开窗展席敞银屏，琅玕直节高青青。湘灵鼓瑟众仙降，翠旌缥缃花冥冥。游尘影绝炉烟静，坐中髣髴潇湘景。坠露翻林鹤梦惊，沧波激石龙吟冷。退直归来月在门，此中幽兴与谁论。风前自把琴三弄，月下还倾酒一尊。酒阑琴罢月将落，夜久秋声生屋角。翻思昔在故园时，留客烹茶更清酌。堂中老亲年最高，萧萧华发宫锦袍。林间几杖从孙子，辄向苍苔拾凤毛。画图潇洒诚清玩，何以得之锦绣段。他年烧笋共晨餐，一笑相看还喷桉。
题杨谕德墨竹
作者：胡俨
朝代：明

王郎泼墨写错刀，满堂阴森风雨号。坐中宾客皆叹息，一叶一叶秋萧骚。恍如舟泊潇湘浦，湘娥泣血苍蛟舞。锦瑟无声暮色寒，翠旌缥缈云漫漫。酒醒推篷月初上，烟消湘水平如掌。此君隔江呼不来，至今令人劳梦想。先生清白世相传，苦节由来金石坚。世上繁华俱不爱，独与此君同岁年。
题林郎中扈从行卷
作者：胡俨
朝代：明
体裁：七言律诗

六龙飞驭度行宫，烟火人家万里同。仗外马嘶春草绿，堤边花映暖云红。考功今日推韩愈，爱客当年说孔融。扈从北来多俊杰，仙郎词赋喜偏工。
题桑洲卷
作者：胡俨
朝代：明

方洲宛在水中央，不种闲花只种桑。戴胜降时春雨足，吴蚕熟处夜灯忙。豳风王业开千载，河汉天孙漫七襄。愿借缲丝三百丈，虞廷先织舜衣裳。
题梅为罗侍讲赋
作者：胡俨
朝代：明

碧玉枝头春一丈，千花万蕊森相向。罗浮月落参正横，梦回酒醒冰纨轻。姑仙飞堕瑶台晓，萼绿华来青凤小。暗香隔断世间尘，玉箫吹动琼枝袅。谁知傅岩有老翁，平生心肠铁石同。一朝试展调羹手，坐令宇宙生春风。老眼看图临素壁，阳和似得真消息。呼儿把笔谩题诗，他日流传浑浪迹。
题梅二首
作者：胡俨
朝代：明

冷蕊疏花雪半干，溪风岭月共盘桓。不随桃李争春色，独向山林守岁寒。平生雅操冰霜洁，一寸芳心铁石坚。莫笑根株空老大，年年开向百花先。
题梅二首·其一
作者：胡俨
朝代：明

冷蕊疏花雪半干，溪风岭月共盘桓。不随桃李争春色，独向山林守岁寒。
题梅二首·其二
作者：胡俨
朝代：明

平生雅操冰霜洁，一寸芳心铁石坚。莫笑根株空老大，年年开向百花先。
题梅竹
作者：胡俨
朝代：明

云母屏间翡翠翎，水晶帘外玉娉婷。夜深吹彻玲珑曲，浑似孤山月下听。
题王孟端墨竹为邹侍讲赋
作者：胡俨
朝代：明

堂前飒飒秋气高，王郎醉脱宫锦袍。铜盘和露墨花坠，写出江南金错刀。错刀纷披风雨急，潇碧都含烟雾湿。翡翠飞来楚客酣，鹧鸪啼断湘娥泣。一双琅玕千尺强，空山岁晏饶冰霜。傍有孙枝亦垂实，会看翩翩仪凤凰。素庵无尘绝萧洒，幽居如在青林下。兴到高歌淇澳篇，闲来拟结山阳社。更斸苍苔三径开，拄杖时时好客来。颠狂却笑刘伶锸，烂熳时倾阮籍杯。绿阴棋罢还夸敌，彩笔诗成不待催。几回梦绕青原麓，白鹭洲前看苍玉。梦回花映玉堂清，忽对画图洗心目。何因置我绿绮琴，为公一弹风满林。
题王晋卿江山归棹图
作者：胡俨
朝代：明

都尉平生志高洁，书画流传两清绝。此图点染出天机，万壑千峰生夕霏。秋江浪白秋风急，碧树依微空翠湿。北渚沙寒霜雁稀，西岩烟暝归舟集。山人何如栗里翁，松间石上晚相从。悠然笑别东林去，溪外犹闻精舍钟。看图不觉幽兴发，满眼秋光动林樾。会须努力尽王事，他年归泛东湖月。
题画
作者：胡俨
朝代：明

米老画图真绝俗，后来房山继其躅。意匠经营入渺茫，一见令人豁心目。秖今此图作者谁，笔意髣髴房山为。层峦日出翠将敛，深谷雨过云生迟。流泉涓涓落浅滩，茆堂六月清风寒。绿阴满户不收暑，上有好鸟鸣闲关。读书长年不知老，白首为儒空潦倒。下帷独坐懒窥园，落花只遣苍头扫。瓮中酒熟今朝开，故人有约应须来，无令行径生青苔。有酒可斟书可读，于人不求贫亦足。
题画
作者：胡俨
朝代：明

谁结茆亭倚涧阴，琅玕瑶草碧森森。白云影里青山郭，黄卷声中绿树林。晴雨半空飞瀑布，春风五叶长人参。故园亦似图中景，老去看图思转深。
题画
作者：胡俨
朝代：明

闻道稽山好，千岩秀色分。树连秦望雨，帆入镜湖云。高卧留安石，能书忆右军。崇虚犹似昔，还可问鹅群。
题画二首
作者：胡俨
朝代：明

木蔼蔼兮山春，泉激涧兮水粼粼。何孤舟兮空系，又独居兮无邻。山苍苍兮云深，渺佳人兮何许。采杜若兮芳洲，揽芙蓉兮远渚。
题画二首·其一
作者：胡俨
朝代：明

木蔼蔼兮山春，泉激涧兮水粼粼。何孤舟兮空系，又独居兮无邻。
题画二首·其二
作者：胡俨
朝代：明

山苍苍兮云深，渺佳人兮何许。采杜若兮芳洲，揽芙蓉兮远渚。
题画四首
作者：胡俨
朝代：明

青山千迭复万迭，碧树前村连后村。酿得松花酒初熟，故人相与款柴门。碧沙流水漾清溪，溪口时闻谷鸟啼。两岸好山明镜里，扁舟如在越东西。远山凝翠横溪上，流水浮花出石根。时有渔舟来复去，等闲莫认作桃源。故园西畔是西山，万壑千岩翠黛环。今日看图隔烟水，西风吹梦绕松关。
题画四首·其一
作者：胡俨
朝代：明

青山千迭复万迭，碧树前村连后村。酿得松花酒初熟，故人相与款柴门。
题画四首·其三
作者：胡俨
朝代：明

远山凝翠横溪上，流水浮花出石根。时有渔舟来复去，等闲莫认作桃源。
题画四首·其二
作者：胡俨
朝代：明

碧沙流水漾清溪，溪口时闻谷鸟啼。两岸好山明镜里，扁舟如在越东西。
题画四首·其四
作者：胡俨
朝代：明

故园西畔是西山，万壑千岩翠黛环。今日看图隔烟水，西风吹梦绕松关。
题画龙
作者：胡俨
朝代：明

曾将一寸沧溟水，化作甘霖遍九垓。卷甲归来能几日，又随烟雾上蓬莱。
题画龙
作者：胡俨
朝代：明

神龙三十有六鳞，变化莫测时为人。歘然腾身入霄汉，黑云涌墨波翻银。阿香推车震天鼓，不辞辛勤作霖雨，田野芃芃长禾黍。天下丰穰庆有秋，白叟黄童尽歌舞。功成敛迹还故山，万壑千岩烟雾寒。云去云来自舒卷，从人写入画图看。
题秋江独钓图二首·其一
作者：胡俨
朝代：明

放舟不向芦花宿，醉后独持一竿竹。青山两岸暮猿深，风叶萧萧湘水绿。白鸥惯听古沧浪，凫鹥却散随波逐。渔家几世住林塘，朝朝暮暮见鸳鸯。芦花雪暗门前路，枫叶红垂屋角霜。萧萧林籁吹清樾，隐隐青山树如发。烟开一棹度中流，持竿独钓秋江月。
题秋江独钓图二首·其二
作者：胡俨
朝代：明
体裁：古风

渔家几世住林塘，朝朝暮暮见鸳鸯。芦花雪暗门前路，枫叶红垂屋角霜。萧萧林籁吹清樾，隐隐青山树如发。烟开一棹度中流，持竿独钓秋江月。
题秋江独钓图二首其一
作者：胡俨
朝代：明
体裁：古风

放舟不向芦花宿，醉后独持一竿竹。青山两岸暮猿深，风叶萧萧湘水绿。白鸥惯听古沧浪，凫鹥却散随波逐。
题竹
作者：胡俨
朝代：明

一双琅玕势千尺，满壁清风动幽室。坡翁老可不复见，梦入筼筜秋瑟瑟。不受红尘半点侵，月中时听凤孤吟。涔阳望断兰旌远，锦瑟一弹秋满林。
题竹·其一
作者：胡俨
朝代：明

一双琅玕势千尺，满壁清风动幽室。坡翁老可不复见，梦入筼筜秋瑟瑟。
题竹·其二
作者：胡俨
朝代：明

不受红尘半点侵，月中时听凤孤吟。涔阳望断兰旌远，锦瑟一弹秋满林。
题竹鹤图为金学士赋
作者：胡俨
朝代：明

吾闻画鹤贵写神，此图貌得青田真。琅玕森森洒苍雪，缟衣皎皎离红尘。露下疏林凉影薄，一声清唳穿寥廓。高人枕簟小窗幽，髣髴梦回惊月落。高人自是仙之徒，日挥彩毫坐蓬壶。玉堂昼永松篁静，时闻白鹤声相呼。归来爱鹤玩潇碧，虚室秋生风淅淅。飘然便欲挟坡仙，相与翱翔游赤壁。我昔桐溪结竹亭，养鹤曾读浮丘经。仙都九老今寂寞，对此白发徒星星。
题米元晖画
作者：胡俨
朝代：明

江波日夜赴沧溟，烟树微茫岛屿青。独泛扁舟江海上，信知天地一浮萍。画舫横流月满空，钓竿微扬一丝风。烟波万里秋无际，遥见三山碧海中。落霞秋水映长空，千里江山入望中。未解虎头丘壑意，画图那识米南宫。
题米元晖画·其一
作者：胡俨
朝代：明

江波日夜赴沧溟，烟树微茫岛屿青。独泛扁舟江海上，信知天地一浮萍。
题米元晖画·其三
作者：胡俨
朝代：明

落霞秋水映长空，千里江山入望中。未解虎头丘壑意，画图那识米南宫。
题米元晖画·其二
作者：胡俨
朝代：明

画舫横流月满空，钓竿微扬一丝风。烟波万里秋无际，遥见三山碧海中。
题胡学士长林书屋图
作者：胡俨
朝代：明

螺川之东芙蓉麓，长林一带沧洲曲。沧洲萧爽无氛埃，垂柳阴阴荫华屋。先生世胄忠简家，百年门阀凌秋霞。剩积诗书绵庆泽，更开垄亩栽桑麻。豫章一双出林樾，六月清风洒苍雪。平生读书不解愁，有时乘兴登高楼。楼上看山楼下酌，故人诗句频相酬。闲来垂钓坐溪上，亦有山花笑相向。流水涓涓映碧沙，白云冉冉生青嶂。幽栖只说山林好，读书肯向山林老。伊尹耕莘说筑岩，致君尧舜应须蚤。翩然鸣佩登玉堂，手披云汉摛天章。笔补造化妙莫当，浑浑噩噩如虞唐。几回梦绕长林下，修竹千竿翠盈把。朅来告谒归沧洲，流水依然山更幽。乡里儿童皆长大，不是当时同钓游。秖今华屋沧洲上，旧种庭槐日应长。留得诗书付子孙，谩写新图寄遐想。寄遐想，憺忘归，乐天有约香山社，却待他年老拂衣。
题胡庭辉画
作者：胡俨
朝代：明

两舟系榜依林樾，隔岸好山青一抹。时时举网得新鱼，衣食无忧生计活。朝朝卖鱼收百钱，烹鲜沽酒醉即眠。兰苕无烟风日美，绿水荡漾摇青天。篷上叉鱼篷底叫，举室谈谐杂欢笑。想当开元全盛日，渔家岂识租庸调。百花烂熳曲江头，楼船箫鼓任遨游。渔舟此地诚寂寞，何不移去生处乐。
题袁忠敏适耕卷
作者：胡俨
朝代：明

老亲昔典容台礼，令弟今为尚宝丞。父子一门真继美，田园百世亦相仍。乌犍细雨春郊笠，粉蠹残编雪夜灯。长日桑榆鸡犬静，含哺鼓腹乐丰登。
题许由弃瓢图
作者：胡俨
朝代：明

先生高致出尘嚣，爵禄曾闻不可邀。但使此心如止水，当年何必弃？瓢。
题许由弃瓢图
作者：胡俨
朝代：明
体裁：七言绝句

先生高致出尘嚣，爵禄曾闻不可邀。但使此心如止水，当年何必弃�瓢。
题赵尚书奉使安南卷
作者：胡俨
朝代：明

昔承丹诏赴交州，使节煌煌壮远游。岂假橐金传后胤，直标铜柱继前修。山连勾漏蛮云湿，日上龙编瘴雾收。南土即今皆郡县，尚书所历着嘉猷。
题邹侍讲竹石
作者：胡俨
朝代：明

瑶岛轻寒暮霭青，天风吹动凤凰翎。珊瑚影里无尘迹，月色秋声酒半醒。
题郭文通画二首
作者：胡俨
朝代：明

千尺长松山馆清，小桥流水净无声。落花啼鸟春风后，野服乌巾独自行。天际楼台望欲迷，青山雨过绿阴齐。扁舟载酒游何处，不是耶溪即剡溪。
题郭文通画二首·其一
作者：胡俨
朝代：明

千尺长松山馆清，小桥流水净无声。落花啼鸟春风后，野服乌巾独自行。
题郭文通画二首·其二
作者：胡俨
朝代：明

天际楼台望欲迷，青山雨过绿阴齐。扁舟载酒游何处，不是耶溪即剡溪。
题金侍郎墨梅卷
作者：胡俨
朝代：明

屈铁交柯春十丈，冷蕊疏花默相向。玉为肌骨水为神，不受东风驿路尘。自信平生心铁石，岁寒长与冰霜敌。相看东阁好吟诗，寄语高楼莫吹笛。何当青子结长条，商家和羹须尔调。侍郎此画殊清绝，展卷索题惭句拙。他时乘兴过幽轩，抱琴对鼓黄昏月。
题鉴湖图
作者：胡俨
朝代：明

昔闻镜湖美，今向画图看。百里晴空映，千峰秀色攒。荷花明月晓，鸥鸟白云寒。投老寻狂客，扁舟兴未阑。
题陈宗渊画
作者：胡俨
朝代：明

瀑布落云端，松杉六月寒。携琴曾有约，涉涧不辞难。野水无人渡，青山独坐看。此中多逸兴，投老儗盘桓。
题静山诗卷
作者：胡俨
朝代：明

寥寥灵响远盘空，竹上流云竹下风。坐对炉熏无一事，青山几处夕阳红。
题颜辉沙漠出猎图
作者：胡俨
朝代：明

朔风卷地吹白草，阴山八月霜信早。塞外马肥弓力强，什什伍伍游沙场。沙场迢递千万里，白雁高飞天似水。翻身满引乌角弓，须臾血洒榆林里。猘子交驰疾若风，马蹄踣铁如游龙。嵩岳高高双眼碧，狐裘蒙茸鬓毛赤。不睹沙场画里真，岂知秋月笔通神。祗今塞上烟尘绝，群部俱来贡金阙。买缣欲写王会图，几度临风忆秋月。
题鸣鸠拂羽图
作者：胡俨
朝代：明

日暖风喧泪竹斑，鸣鸠拂羽树林间。眼中正是春光好，唤雨呼晴莫等闲。
题黄子久画
作者：胡俨
朝代：明

我昔趣召上北京，巨山五老遥相迎。太守邀我开先行，篮舆十里松风清。溪流涓涓石齿齿，采得灵蒲杂芳芷。读书堂前空翠寒，漱玉亭边古苔紫。高高瀑布落悬崖，千仞玉梁何壮哉。飞流响彻碧潭厎，双涧分奔万壑哀。山人石上展瑶席，坐对云屏倚空碧。浩荡长吟李白谣，登临不用谢公屐。此时正值秋七月，短鬓萧萧爱林樾。轻雷送雨过前山，一襟爽气飘寒雪。同行佳人晚相呼，月明归路闻啼乌。扬帆直度九江去，回看山色青模糊。每忆兹游清兴发，梦入仙家白银阙。仙人邀我宴瑶台，枕上觉来犹恍惚。大痴老人绝俗尘，画图最得匡庐真。青天削出芙蓉秀，香垆可望不可亲。看图那知岁年老，山中木落秋风早。昨日人来问旧游，白云满地生瑶草。
题龚竹乡手卷诗七首
作者：胡俨
朝代：明

当年捧檄佐湖湘，莲幕风清化日长。从此飞腾霄汉近，羽仪光采姓名香。郎官花县鸣琴日，御史兰台袖简时。雕甍绣闼心如水，白日青天事不欺。五马庭前列绣鞍，桃花流水兴漫漫。林间甘露同谁采，松下芝英只独看。敌将南来国事休，钱唐王气一时收。英雄多少风尘隔，岂独文山志不酬。万里间关赴行在，天官聊复拜崖山。当时空有虞渊志，龙去沧溟竟不还。黄杨山深风露凉，徒步归来问草堂。闭门读书人事绝，澹远阁中荷芰香。华表苍烟锁墓田，竹乡乔木尚依然。承家幸有贤孙子，翰墨流传过百年。
题龚竹乡手卷诗七首·其一
作者：胡俨
朝代：明

当年捧檄佐湖湘，莲幕风清化日长。从此飞腾霄汉近，羽仪光采姓名香。
题龚竹乡手卷诗七首·其七
作者：胡俨
朝代：明

华表苍烟锁墓田，竹乡乔木尚依然。承家幸有贤孙子，翰墨流传过百年。
题龚竹乡手卷诗七首·其三
作者：胡俨
朝代：明

五马庭前列绣鞍，桃花流水兴漫漫。林间甘露同谁采，松下芝英只独看。
题龚竹乡手卷诗七首·其二
作者：胡俨
朝代：明

郎官花县鸣琴日，御史兰台袖简时。雕甍绣闼心如水，白日青天事不欺。
题龚竹乡手卷诗七首·其五
作者：胡俨
朝代：明

万里间关赴行在，天官聊复拜崖山。当时空有虞渊志，龙去沧溟竟不还。
题龚竹乡手卷诗七首·其六
作者：胡俨
朝代：明

黄杨山深风露凉，徒步归来问草堂。闭门读书人事绝，澹远阁中荷芰香。
题龚竹乡手卷诗七首·其四
作者：胡俨
朝代：明

敌将南来国事休，钱唐王气一时收。英雄多少风尘隔，岂独文山志不酬。
骤暑
作者：胡俨
朝代：明

端居适烦燠，策杖散幽襟。逍遥池上行，爱此嘉树林。游鳞泳微波，黄鸟遗好音。遥睇高原绿，欣然谐夙心。疏雨忽飘洒，浮云生夕阴。坐来屏明烛，空对窗间琴。陶然即枕席，焉知古与今。
骤雨戏作
作者：胡俨
朝代：明

飑风吹回雨如织，黑云压空电飞急。青山隔江烟雾深，野水弥漫新涨入。老龙身疲鳞甲稀，变形潜蛰枯树枝。天书夜下霹雳追，老龙走出树辄披。劈空拿云卷江水，陇亩茫茫波浪起。天公为民驱老龙，老龙虽苦田家喜。龙兮龙兮，尔劳慎勿辞。岁丰民足，尔乃无事游天池。
高唐道中
作者：胡俨
朝代：明

行李飞蓬外，乡心落日时。路遥怜马困，野旷觉车迟。碧草寒烟色，黄花夕露滋。千年盻子冢，独起后人思。
黄少保用杨少傅韵亦以诗惠酒肴赋答
作者：胡俨
朝代：明

十载重相见，那堪又别离。空梁残月梦，春树暮云思。辄拜分甘惠，终非接淅炊。太原闵仲叔，口腹愧为师。
离亭燕·白下怀叶君实师
作者：胡偕行
朝代：明

归雁行行啼哢，唤破一宵秋梦。梦醒封题忙寄与，又不会将书送。怅望碧山头，遥嘱几声珍重。踏遍长安何用，满目烟云寒冻。檐外铮铮风弄咽，急战雨声还恐。多少客金陵，今夜离愁谁共。
题盛孝子风木遐思卷
作者：胡傅
朝代：明
体裁：七言律诗

千古谁伸陟屺情，颓风一振属斯人。足经蓟北三千里，心恋慈帏十二辰。名在纲常真不忝，身亲艰险亦何嗔。同州事业芳声在，喜有先生步后尘。
和蔡使君登尊经阁
作者：胡其久
朝代：明
体裁：五言律诗

高阁春云满，追陪此眺临。关河千里色，礼乐百年心。树指青山远，莺啼绿柳深。谈经谁上席，有道属于今。
江南曲三首·其一
作者：胡夏客
朝代：明
体裁：七言绝句

刘黄花马夹淮邦，高鹞翻山直到江。天堑一时增设险，侯藩四镇列旌幢。
江南曲三首·其三
作者：胡夏客
朝代：明
体裁：七言绝句

六院笙歌己沸天，内家舞队更翩跹。庭花旧曲不堪唱，司马新编燕子笺。
江南曲三首·其二
作者：胡夏客
朝代：明
体裁：七言绝句

国母才从土呰回，贯鱼长信诏新开。莫愁争抵西湖好，选淑钦升御史来。
海盐石堤歌三首·其一
作者：胡夏客
朝代：明
体裁：七言绝句

海潮头起与城齐，百万金钱筑石堤。堤路逶迤三十里，襄阳枉唱白铜鞮。
海盐石堤歌三首·其三
作者：胡夏客
朝代：明
体裁：七言绝句

到秋水母圆如盖，白蟹擎螯筐似轮。赚得远方游客喜，归誇海味向乡人。
海盐石堤歌三首·其二
作者：胡夏客
朝代：明
体裁：七言绝句

石堤自北接秦川，最盛观潮八月间。堤内白洋河一道，画船箫鼓那曾閒。
留姚当世小饮赋赠叔祥先生嗣也
作者：胡夏客
朝代：明
体裁：七言律诗

海山灵秀启真源，同调同时破俚言。七子齐名争日月，一编传世继乾坤。平生久快心期合，后嗣都传手泽尊。八十年来坛坫在，通家异代复寒温。
遥和李因仲孝廉灌园诗
作者：胡夏客
朝代：明
体裁：七言律诗

破庙邻僧勿习禅，相寻白话共陶然。看舂罢亚如农老，特煮黎祁供佛前。细摘棚间垂绽豆，轻划�去采鲜莲。歇劳尽噀茶滋味，留得迎梅雨赛泉。
题杨妃吹笛图
作者：胡夏客
朝代：明
体裁：七言律诗

玉笛玉环吹掖庭，李三郎和李谟听。险程蜀道辞同辇，芳讯仙山感二星。乐府罢歌胡琫子，梨园新曲雨霖铃。马嵬千仞清秋月，曾照蛾眉向翠屏。
一勺泉
作者：胡奎
朝代：明
体裁：古风

我池小于盆，中有一勺泉。泓淳若无底，湛然见青天。白云忽飞来，下上相回旋。引领意无限，我心与之然。粲粲黄金鳞，如藏九重渊。数罟不相及，纵心濯清涟。千古濠梁趣，于以乐长年。
一天秋月为侯少府作
作者：胡奎
朝代：明
体裁：古风

仙人高居鹊华峰，手把五色金芙蓉。骖鸾翳凤朝九重，翩然出入蓬莱宫。轩辕上天骑白龙，群臣泣抱乌号弓。八年鸿胪赞翊功，帝命出佑天南东。凤城百雉盘脩虹，海水直与银河通。仙人披锦袍，玉立冰壶中。笑呼东方白兔公，周览八极氛埃空。广寒三万六千户，借问谁持修月斧。上界清虚隔风雨，应知照见颠崖苦。儿寒思母衣，儿饥思母哺。莫向人间照歌舞，为天作眼万万古。
七夕书怀
作者：胡奎
朝代：明
体裁：七言律诗

月临南斗夜生凉，见月令人忆故乡。碧海青鸾空有信，银河乌鹊竟无梁。二千里外双星会，十二时中九曲肠。自笑白头甘守拙，错将工巧擅文章。
七夕曲
作者：胡奎
朝代：明
体裁：乐府曲辞

妾在河东郎在西，妾秉机杼郎扶犁。夫田秋来不收谷，妾织锦云空满轴。一年一度寄郎衣，妾抱苦辛郎不知。今宵河畔一相见，风露无声乌鹊飞。乌鹊飞来莫飞去，借尔河东白榆树。树头结巢生子孙，不愁填河河水浑。百年三万六千日，今日谁云逢七七。人言织女嫁牵牛，灵鹊作桥天上头。妾是河东天帝女，郎司天田妾机杼。年年不敢误秋期，愿田有黍机有丝。丝能煖人黍能饱，妾亦何心频赐巧。
七夕词
作者：胡奎
朝代：明
体裁：五言绝句

东西分一水，音信不通潮。寄语河边鹊，明年莫架桥。
三月二日侍燕
作者：胡奎
朝代：明
体裁：七言律诗

春明侍燕三公府，正是龙飞第一年。内膳八珍分翠釜，上尊九酝出琼筵。箫韶乐奏祥云外，葵藿心驰化日边。白首承恩何以报，愿言宗社福绵绵。
三月二日陛辞钦蒙赐赉
作者：胡奎
朝代：明
体裁：七言律诗

贤王开国大江西，侍从朝辞白玉墀。曙色飞回双阙凤，春声唱彻五门鸡。烟霏缥缈凝丹扆，天语从容降紫泥。惭愧微臣蒙赐赉，姓名亲向御前题。
上冢
作者：胡奎
朝代：明
体裁：古风

冷食江南节，田家改火时。桑间鸣戴胜，冢上见棠梨。冥冥昊天德，渺渺白云思。持觞数行泪，重拟挽歌辞。
上山采蘼芜
作者：胡奎
朝代：明
体裁：乐府曲辞

上山采蘼芜，本是王孙草。王孙去不归，妾颜为谁好。磨砖作明镜，照妾不见容。年年湘水上，洒泪向春风。
上留田
作者：胡奎
朝代：明
体裁：乐府曲辞

上留田，上有白日与青天。人言弟死兄不葬，他人野祭孤坟前。一雁入缯缴，群雁鸣声哀。如何骨肉亲，弃之委蒿莱。淮南徒闻歌尺布，田家无复栽荆树。上留田，良可怜。
上留田
作者：胡奎
朝代：明

上留田，上有白日与青天。人言弟死兄不？，他人野祭孤坟前。一雁入缯缴，群雁鸣声哀。如何骨肉亲，弃之委蒿莱。淮南徒闻歌尺布，田家无复栽荆树。上留田，良可怜。
上虞太守
作者：胡奎
朝代：明
体裁：五言排律

有美金闺彦，才名海内多。古称清白吏，今尚孝廉科。日照黄金节，风鸣白玉珂。弦歌传鲁颂，书法擅虞戈。燕寝严兵卫，宾筵设礼罗。清尊开北海，乌舫载东坡。欲拜车尘下，其如鹤发何。未随童子马，先辱右军鹅。学比雷鸣缶，文惭凤掷梭。愿公施化雨，留意育菁莪。
不出
作者：胡奎
朝代：明
体裁：七言绝句

多时断酒不开尊，竟日看花懒出门。每有良朋来问讯，熏炉茶鼎略温存。
东园即事
作者：胡奎
朝代：明
体裁：古风

积雪拥柴门，不知春社过。萧条花事晚，谁共看花坐。既醉还复醒，颓然掩关卧。
东园对竹
作者：胡奎
朝代：明

去年移竹比儿长，今岁抽梢已过墙。不待伶伦裁律管，自有天声谐凤凰。东海拾得青琅玕，移向山窗生翠寒。手把玉笙待明月，吹下青天双白鸾。东园夜凉歌竹枝，人影月色两参差。天高鹤背露花落，恰似玉郎清笑时。金声玉声相和鸣，白月皎皎风泠泠。轩皇张乐洞庭野，记得梦中曾一听。玉立亭亭好弟昆，清阴不碍月当门。晚凉移席西池上，空翠霏霏落酒尊。
东园对竹·其一
作者：胡奎
朝代：明
体裁：七言绝句

去年移竹比儿长，今岁抽梢已过墙。不待伶伦裁律管，自有天声谐凤凰。
东园对竹·其三
作者：胡奎
朝代：明
体裁：七言绝句

东园夜凉歌竹枝，人影月色两参差。天高鹤背露花落，恰似玉郎清笑时。
东园对竹·其二
作者：胡奎
朝代：明
体裁：七言绝句

东海拾得青琅玕，移向山窗生翠寒。手把玉笙待明月，吹下青天双白鸾。
东园对竹·其五
作者：胡奎
朝代：明
体裁：七言绝句

玉立亭亭好弟昆，清阴不碍月当门。晚凉移席西池上，空翠霏霏落酒尊。
东园对竹·其四
作者：胡奎
朝代：明
体裁：七言绝句

金声玉声相和鸣，白月皎皎风泠泠。轩皇张乐洞庭野，记得梦中曾一听。
东园春日
作者：胡奎
朝代：明
体裁：七言律诗

检点小园无别事，清晨汲水自浇花。蔷薇碧引风前蔓，芍药红抽雨后芽。可是野情忘世故，正缘春色属诗家。山僧野老时相遇，分送菩提寺里茶。
东园晚兴
作者：胡奎
朝代：明
体裁：七言律诗

平头奴子挥纨扇，一饷微凉坐晚晴。归鸟界天疏复密，残虹交日断犹明。莎鸡欲向阶前语，萤火多从井畔生。月下痴儿閒弄影，不知风露已三更。
东园晚兴
作者：胡奎
朝代：明
体裁：七言绝句

雨晴阶下看宜男，自汲清泉漱晚酣。队队云收天一半，纤纤月在屋西南。
东园杂兴
作者：胡奎
朝代：明

蜗篆上阶苔，林扉雨后开。夕花知夏过，凉叶见秋来。蕉心卷复舒，此意竟何如。相看浑不语，恐是故人书。扫地夕阴满，把杯江月生。绿蕉三五叶，先已著秋声。偶依城郭住，浑似野人家。童子朝分菊，邻翁晚送瓜。隔花双喜鹊，飞去又飞还。知有诗人至，柴门不用关。古井如明镜，寒泉夜夜添。朝来评水品，颇觉煮茶甜。翩翩五色羽，飞上紫薇花。此地无缯缴，时能到我家。
东园杂兴·其一
作者：胡奎
朝代：明
体裁：五言绝句

蜗篆上阶苔，林扉雨后开。夕花知夏过，凉叶见秋来。
东园杂兴·其七
作者：胡奎
朝代：明
体裁：五言绝句

翩翩五色羽，飞上紫薇花。此地无缯缴，时能到我家。
东园杂兴·其三
作者：胡奎
朝代：明
体裁：五言绝句

扫地夕阴满，把杯江月生。绿蕉三五叶，先已著秋声。
东园杂兴·其二
作者：胡奎
朝代：明
体裁：五言绝句

蕉心卷复舒，此意竟何如。相看浑不语，恐是故人书。
东园杂兴·其五
作者：胡奎
朝代：明
体裁：五言绝句

隔花双喜鹊，飞去又飞还。知有诗人至，柴门不用关。
东园杂兴·其六
作者：胡奎
朝代：明
体裁：五言绝句

古井如明镜，寒泉夜夜添。朝来评水品，颇觉煮茶甜。
东园杂兴·其四
作者：胡奎
朝代：明
体裁：五言绝句

偶依城郭住，浑似野人家。童子朝分菊，邻翁晚送瓜。
东园漫兴十二首
作者：胡奎
朝代：明

池荷生夕凉，快雨飘然至。窗虚延竹色，林暝散花气。地偏人事简，遂我幽栖志。缅怀心所亲，伫立凝远思。林扉朝雨歇，旭日朗以清。花上野禽语，竹间萱草生。呼儿晚移席，觞至时一倾。故人偶相慰，适此閒居情。明月入东园，柳影在庭下。烱然如水蘋，可玩不可把。褰裳舞婆娑，谁识独乐者。须臾清籁发，恍惚洞庭野。轩皇奏钧天，此曲知者寡。何当乘飙轮，大笑呼白也。凿池以为海，叠石以为岛。游鱼行其中，倏若万里道。千里复万里，乃在咫尺间。不有垂云翼，安知天地宽。微风散晨雨，落花满前除。振衣延旦气，读我斋中书。沈潜周孔思，究竟羲皇初。无言永终日，逍遥以自娱。雨歇林气清，鸣蜩集高柳。痴儿戏我侧，进此尊中酒。御史不在前，执法不在后。陶然玉山颓，竟入无何有。尘不可以镂，影不可以吹。至道与玄合，无言亦无思。大钧播万物，总总复蚩蚩。天命各有得，人事故不齐。何当混真朴，弹指悟希微。炙背坐东轩，思欲献天子。由来山野人，所寓敬而已。安知九重天，阳春被遐迩。愿颂康衢谣，相从葛天氏。幽兰生石上，楚楚含朝晖。微飙度前楹，清芬袭我衣。承彼雨露恩，采之当及时。持以遗君子，勿随秋草萎。东园有佳竹，云是青珊瑚。当窗互宾主，相看以自娱。如金复如玉，灵籁奏笙竽。题诗留醉墨，不待倒薤书。避喧息万虑，习静喧乃忘。宾退掩关卧，兀然就空床。鸣禽欲变夏，风叶生夕凉。頫仰超宇外，悠悠傲羲皇。洗砚临清池，爱此鸲眼明。今晨无俗事，试墨写黄庭。扫地树阴午，超然有馀清。因之悟玄牝，可以保长生。
东园漫兴十二首·其一
作者：胡奎
朝代：明
体裁：古风

池荷生夕凉，快雨飘然至。窗虚延竹色，林暝散花气。地偏人事简，遂我幽栖志。缅怀心所亲，伫立凝远思。
东园漫兴十二首·其七
作者：胡奎
朝代：明
体裁：古风

尘不可以镂，影不可以吹。至道与玄合，无言亦无思。大钧播万物，总总复蚩蚩。天命各有得，人事故不齐。何当混真朴，弹指悟希微。
东园漫兴十二首·其三
作者：胡奎
朝代：明
体裁：古风

明月入东园，柳影在庭下。烱然如水蘋，可玩不可把。褰裳舞婆娑，谁识独乐者。须臾清籁发，恍惚洞庭野。轩皇奏钧天，此曲知者寡。何当乘飙轮，大笑呼白也。
东园漫兴十二首·其九
作者：胡奎
朝代：明
体裁：古风

幽兰生石上，楚楚含朝晖。微飙度前楹，清芬袭我衣。承彼雨露恩，采之当及时。持以遗君子，勿随秋草萎。
东园漫兴十二首·其二
作者：胡奎
朝代：明
体裁：古风

林扉朝雨歇，旭日朗以清。花上野禽语，竹间萱草生。呼儿晚移席，觞至时一倾。故人偶相慰，适此閒居情。
东园漫兴十二首·其五
作者：胡奎
朝代：明
体裁：古风

微风散晨雨，落花满前除。振衣延旦气，读我斋中书。沈潜周孔思，究竟羲皇初。无言永终日，逍遥以自娱。
东园漫兴十二首·其八
作者：胡奎
朝代：明
体裁：古风

炙背坐东轩，思欲献天子。由来山野人，所寓敬而已。安知九重天，阳春被遐迩。愿颂康衢谣，相从葛天氏。
东园漫兴十二首·其六
作者：胡奎
朝代：明
体裁：古风

雨歇林气清，鸣蜩集高柳。痴儿戏我侧，进此尊中酒。御史不在前，执法不在后。陶然玉山颓，竟入无何有。
东园漫兴十二首·其十
作者：胡奎
朝代：明
体裁：古风

东园有佳竹，云是青珊瑚。当窗互宾主，相看以自娱。如金复如玉，灵籁奏笙竽。题诗留醉墨，不待倒薤书。
东园漫兴十二首·其十一
作者：胡奎
朝代：明
体裁：古风

避喧息万虑，习静喧乃忘。宾退掩关卧，兀然就空床。鸣禽欲变夏，风叶生夕凉。頫仰超宇外，悠悠傲羲皇。
东园漫兴十二首·其十二
作者：胡奎
朝代：明
体裁：古风

洗砚临清池，爱此鸲眼明。今晨无俗事，试墨写黄庭。扫地树阴午，超然有馀清。因之悟玄牝，可以保长生。
东园漫兴十二首·其四
作者：胡奎
朝代：明
体裁：古风

凿池以为海，叠石以为岛。游鱼行其中，倏若万里道。千里复万里，乃在咫尺间。不有垂云翼，安知天地宽。
东园漫兴寄友
作者：胡奎
朝代：明
体裁：古风

斋居晨雨歇，褰裳涉东园。蔷薇欲变夏，芍药尚馀寒。好风从东来，灵鹊一何喧。故人枉琼藻，海蛤侑山尊。醲鲜适野性，颇觉古意存。感激谢知己，何由同笑言。
东园紫薇花
作者：胡奎
朝代：明
体裁：七言绝句

旧时曾种紫薇花，五载归来感物华。石径升堂苔色满，曳裾坊口第三家。
东园雨晴即事
作者：胡奎
朝代：明
体裁：五言律诗

兼旬积雨声，旭日弄初晴。花上野禽语，竹间萱草生。煮茶寻活火，临水濯烦缨。门巷无车辙，陶然少俗情。
东旭轩
作者：胡奎
朝代：明
体裁：古风

我昨梦见摩尼幢，智幢道人忽相过。笑指东方海日红，恍如东旭轩中坐。浮生扰扰大梦中，几度金鸡啼向东。百年三万六千日，日出日没皆虚空。道人还家见东旭，尔轩何异吾家屋。当窗宝树唱天鸡，随地金沙接旸谷。我今去蹋东华尘，曙色苍凉朝紫宸。万井辘轳霜满袖，回头却笑轩中人。
东桧轩图
作者：胡奎
朝代：明
体裁：古风

悟空塔前双桧树，化龙已上诸天去。犀牛扇子破多时，欲觅牛儿无觅处。千年公案重于山，还我牛儿竟不还。桧树东边结庐者，亦欲置在犀牛间。画史安能知许事，此中真有西来意。莫论桧东与桧西，且复还我犀牛儿。
东汾书舍
作者：胡奎
朝代：明
体裁：古风

吾闻天台之山四万八千丈，连冈叠嶂如游龙。金鳌屹立东海上，东汾更在金鳌东。开元谪仙好孙子，宦游卜得佳山水。读书闻有宋诸郎，遗爱尚传唐刺史。古人不复作，悠悠令我思。至今东汾月，挂在珊瑚枝。我来豫章城，邂逅龙门客。示我东汾之画图，丹霞翠雾仙凡隔。安得与子骑鲸鱼，拾得东海明月珠。试问蓬莱花鸟使，弱水清浅今何如。
东海有珊瑚
作者：胡奎
朝代：明
体裁：乐府曲辞

东海有珊瑚，乃在龙伯宫。托根蓬莱石，丹霞绚晴虹。铁网求之无底谷，一朝置在黄金屋。石家富儿不识珍，如意一击同飞尘。岂如阆苑蟠桃树，一花一实三千春。
东邻美女歌
作者：胡奎
朝代：明
体裁：乐府曲辞

机上凤凰梭，盈盈抹两蛾。谢鲲双齿折，犹不废鸾歌。
两头纤纤
作者：胡奎
朝代：明

两头纤纤梭上机，半白半黑枰上棋。腷腷膊膊啄木儿，磊磊落落曙星稀。两头纤纤月初生，半白半黑天未明。腷腷膊膊断肠声，磊磊落落东方星。
两头纤纤·其一
作者：胡奎
朝代：明
体裁：乐府曲辞

两头纤纤梭上机，半白半黑枰上棋。腷腷膊膊啄木儿，磊磊落落曙星稀。
两头纤纤·其二
作者：胡奎
朝代：明
体裁：乐府曲辞

两头纤纤月初生，半白半黑天未明。腷腷膊膊断肠声，磊磊落落东方星。
中秋
作者：胡奎
朝代：明
体裁：古风

绛河帖帖星不流，玉露夜堕芙蓉洲。仙家五城十二楼，恍然生我冰壶秋。龙宫莲花白浮浮，须臾涌出豫章沟。举觞唤月月少留，月不解饮令人愁。少年绿发今白头，六十九度经中秋。
中秋见月
作者：胡奎
朝代：明
体裁：七言绝句

碧落无尘万籁空，月临南斗正当中。何由得似长生兔，万古千秋夜夜同。
丰城宝剑歌送李判簿之京
作者：胡奎
朝代：明
体裁：古风

丰城双剑如双龙，何年沈伏泥沙中。腾辉夜夜射牛斗，紫气化为千丈虹。不逢张雷识奇宝，至今甘与凡铁同。太阿龙泉雌与雄，玩之翕歘生雷风。开元供奉佳孙子，磊落奇才有如此。手提三尺阴山冰，鸊鹈膏凝白鹇尾。一剑跃入延平津，一剑飞腾如有神。双剑相离复相见，何况乡里同心人。我歌双剑篇，酌尔一杯酒。会行高步上星辰，有待云霄重回首。
临安胜览
作者：胡奎
朝代：明

临安老父鬓如丝，解说钱王纳土时。吴越江山留胜概，只今惟有表忠碑。钱王射潮潮倒流，尚遗铁箭在江头。人言此箭不可拔，永镇东南第一州。六飞南渡大江来，五月荷花水殿开。白塔已荒前代寺，紫云犹绕拜郊台。葛岭苍苍横暮云，旁人指点岳王坟。看取坟前向东树，也知生死不忘君。月殿云窗倚碧霄，江声雷动海鲜桥。如何敌骑屯营处，三日钱塘不见潮。南山北山云气浮，东涧西涧水交流。灵鹫飞来天竺夜，白猿啼老洞门秋。风篁岭前烟翠深，水乐洞中韶濩音。分明一曲无弦调，洗尽人间万古心。凤凰池中十万家，莺声燕语度年华。笙歌夜月家家酒，罗绮春风处处花。红泥亭子赤栏桥，二八女儿眉黛娇。手折荷花盖头去，瓜皮船不怕风潮。八月十八看潮生，中有吴儿踏浪行。青盖红旗誇涉险，泰山一掷羽毛轻。黄雾涨天红日高，千门万户竞锥刀。当垆少妇劝郎酒，自按琵琶金凤槽。元唱白酬诗兴豪，吴山更比越山高。无端月落潮平夜，相送玲珑别意劳。湖上采莲谁氏女，南风吹起棹歌声。劝郎莫向外湖去，外湖水浊里湖清。小雨疏疏不作泥，流莺声满绿杨堤。少年莫打黄金弹，留取慈乌在上啼。苏小门前油壁车，玉泉池上金鲤鱼。车能载酒鱼可鲙，人生不乐将何如。坡翁通守临安后，又复能来绾郡符。一段风流付晴雨，直将西子比西湖。最忆孤山处士家，水边林下见横斜。天寒万木俱摇落，铁石心肠是此花。
临安胜览·其一
作者：胡奎
朝代：明
体裁：七言绝句

临安老父鬓如丝，解说钱王纳土时。吴越江山留胜概，只今惟有表忠碑。
临安胜览·其七
作者：胡奎
朝代：明
体裁：七言绝句

风篁岭前烟翠深，水乐洞中韶濩音。分明一曲无弦调，洗尽人间万古心。
临安胜览·其三
作者：胡奎
朝代：明
体裁：七言绝句

六飞南渡大江来，五月荷花水殿开。白塔已荒前代寺，紫云犹绕拜郊台。
临安胜览·其九
作者：胡奎
朝代：明
体裁：七言绝句

红泥亭子赤栏桥，二八女儿眉黛娇。手折荷花盖头去，瓜皮船不怕风潮。
临安胜览·其二
作者：胡奎
朝代：明
体裁：七言绝句

钱王射潮潮倒流，尚遗铁箭在江头。人言此箭不可拔，永镇东南第一州。
临安胜览·其五
作者：胡奎
朝代：明
体裁：七言绝句

月殿云窗倚碧霄，江声雷动海鲜桥。如何敌骑屯营处，三日钱塘不见潮。
临安胜览·其八
作者：胡奎
朝代：明
体裁：七言绝句

凤凰池中十万家，莺声燕语度年华。笙歌夜月家家酒，罗绮春风处处花。
临安胜览·其六
作者：胡奎
朝代：明
体裁：七言绝句

南山北山云气浮，东涧西涧水交流。灵鹫飞来天竺夜，白猿啼老洞门秋。
临安胜览·其十
作者：胡奎
朝代：明
体裁：七言绝句

八月十八看潮生，中有吴儿踏浪行。青盖红旗誇涉险，泰山一掷羽毛轻。
临安胜览·其十一
作者：胡奎
朝代：明
体裁：七言绝句

黄雾涨天红日高，千门万户竞锥刀。当垆少妇劝郎酒，自按琵琶金凤槽。
临安胜览·其十七
作者：胡奎
朝代：明
体裁：七言绝句

最忆孤山处士家，水边林下见横斜。天寒万木俱摇落，铁石心肠是此花。
临安胜览·其十三
作者：胡奎
朝代：明
体裁：七言绝句

湖上采莲谁氏女，南风吹起棹歌声。劝郎莫向外湖去，外湖水浊里湖清。
临安胜览·其十二
作者：胡奎
朝代：明
体裁：七言绝句

元唱白酬诗兴豪，吴山更比越山高。无端月落潮平夜，相送玲珑别意劳。
临安胜览·其十五
作者：胡奎
朝代：明
体裁：七言绝句

苏小门前油壁车，玉泉池上金鲤鱼。车能载酒鱼可鲙，人生不乐将何如。
临安胜览·其十六
作者：胡奎
朝代：明
体裁：七言绝句

坡翁通守临安后，又复能来绾郡符。一段风流付晴雨，直将西子比西湖。
临安胜览·其十四
作者：胡奎
朝代：明
体裁：七言绝句

小雨疏疏不作泥，流莺声满绿杨堤。少年莫打黄金弹，留取慈乌在上啼。
临安胜览·其四
作者：胡奎
朝代：明
体裁：七言绝句

葛岭苍苍横暮云，旁人指点岳王坟。看取坟前向东树，也知生死不忘君。
丹阳郭外
作者：胡奎
朝代：明
体裁：七言绝句

茜裙女儿青髻鬟，腰镰刈麦夕阳间。前溪水浅早归去，墨云将雨过前山。
为云谷隐题谢周小儿卷后
作者：胡奎
朝代：明
体裁：古风

登山莫采连城玉，云卿有子万事足。入海莫探明月珠，云卿有子知读书。五男二女古亦少，卿家得之如得宝。大者筋力强，幼者颜色好。问之何能得如是，周郎家有长生草。云卿食禄今八千，探囊谢医无一钱。此文可比柳州传，报以远大非空言。
久别离
作者：胡奎
朝代：明
体裁：乐府曲辞

近别三日尚思家，久别万里令人嗟。他乡春色岂不好，那如故园桃杏花。故园桃杏去时种，花落花开谁与共。桃杏今年已过墙，良人何事不思乡。久别离，愁断肠。
久雨书事
作者：胡奎
朝代：明
体裁：七言律诗

三月积雨苦淙淙，茶鼎熏炉坐北窗。墙花半庭浑是雪，沟水一夜忽如江。醉推愁去粗能解，睡遣魔来不可降。谁似閒居真伴侣，白鸥来往自双双。
义虎
作者：胡奎
朝代：明
体裁：古风

有虎有虎在空山，孝子夏贵庐其间。呼天长号病不起，虎衔野鹿活孝子。虎也日与孝子亲，相随出入三十春。孝子起为宋大将，专城总督淮西军。将军一朝思纳土，虎亦咆哮触其怒。虎死在地魂上天，将军掉尾求生全。重为告曰：虎兮虎兮，尔之生也甚雄伟。杀身成仁有如此，胡不化为忠义士。董狐之笔良可纪，万古千秋照青史。
乌啼曲
作者：胡奎
朝代：明
体裁：乐府曲辞

秦乌哑哑啼复啼，夜夜不离庭树枝。妾听乌啼识乌意，明日官家赦书至。
乌夜啼
作者：胡奎
朝代：明
体裁：乐府曲辞

乌夜啼，城上头。城中少妇弹箜篌。起闻乌啼生远愁。乌不能言解乌意，愿乌啼时赦书至。
乌栖曲
作者：胡奎
朝代：明
体裁：乐府曲辞

今夜乌栖向何处，哑哑飞绕深宫树。宫中美人醉不醒，空劳尔乌啼到明。
乌栖曲
作者：胡奎
朝代：明
体裁：乐府曲辞

城头月明乌夜栖，栖到天明啼复啼。底事夜栖朝复去，不识朝阳凤凰树。
乌生八九子
作者：胡奎
朝代：明
体裁：乐府曲辞

乌生八九子，朝栖城上树，暮饮城下水。母昔翩翩引子飞，子今啄啄哺母饥。子多不愁哺母食，夜夜来巢城树枝。
乌程谣
作者：胡奎
朝代：明
体裁：古风

我家昔在乌程住，三百年来不归去。闻说乌程令尹贤，移家欲种乌程田。明朝去买乌程酒，东白堂前种杨柳。柳上啼乌报五更，排衙鼓动官马鸣。裹头丁男应门户，莫待日高高丈五。
乐未央
作者：胡奎
朝代：明

天临丹凤阙，日上翠云裘。社稷安如堵，君王百不忧。䧿鸣宫掖曙，鸡唱禁城秋。白玉装车轴，黄金络马头。钧天聆广乐，丹扆俨垂旒。此乐真无极，洪恩被九州。
乐未央
作者：胡奎
朝代：明
体裁：五言排律

天临丹凤阙，日上翠云裘。社稷安如堵，君王百不忧。鹊鸣宫掖曙，鸡唱禁城秋。白玉装车轴，黄金络马头。钧天聆广乐，丹扆俨垂旒。此乐真无极，洪恩被九州。
九日和应先生韵
作者：胡奎
朝代：明
体裁：七言律诗

白发秋深莫浪悲，有酒且醉高阳池。百年知几从古少，一日不见令人思。醉来子细看萸佩，兴剧风流歌柘枝。洪范桥西浣花老，得钱相觅肯教迟。
九日望海觞咏
作者：胡奎
朝代：明
体裁：古风

放旷麋鹿性，消摇林野娱。良时遂倾盖，真赏偶联裾。高云澄泰宇，旭日朗以舒。亭亭远峰出，靡靡幽花敷。凭高倚飞阙，遐想入方壶。幸陪金闺彦，获与静者俱。何当凌八表，飞舄蹑双凫。
九日登九天阁三首
作者：胡奎
朝代：明

曜灵启旸谷，丹霞丽玄穹。晨朝回绛节，群真集珠宫。登高览八极，逸兴凌空濛。中有古仙人，云是商山翁。浩歌紫芝曲，此意无终穷。九日良燕会，登高畅余怀。凭虚发清啸，浩荡天风来。金茎逼华盖，六符明泰阶。排云叫阊阖，灵扉洞然开。安得金衣鹄，乘之上蓬莱。朝披碧瑶簪，夕登紫极房。绮云纷郁郁，龙汉郁苍苍。游神九霄外，恍忽觐虚皇。相从赤松子，乃有韩张良。安知千载后，跨鹤重来翔。
九日登九天阁三首·其一
作者：胡奎
朝代：明
体裁：古风

曜灵启旸谷，丹霞丽玄穹。晨朝回绛节，群真集珠宫。登高览八极，逸兴凌空濛。中有古仙人，云是商山翁。浩歌紫芝曲，此意无终穷。
九日登九天阁三首·其三
作者：胡奎
朝代：明
体裁：古风

朝披碧瑶簪，夕登紫极房。绮云纷郁郁，龙汉郁苍苍。游神九霄外，恍忽觐虚皇。相从赤松子，乃有韩张良。安知千载后，跨鹤重来翔。
九日登九天阁三首·其二
作者：胡奎
朝代：明
体裁：古风

九日良燕会，登高畅余怀。凭虚发清啸，浩荡天风来。金茎逼华盖，六符明泰阶。排云叫阊阖，灵扉洞然开。安得金衣鹄，乘之上蓬莱。
乞巧词
作者：胡奎
朝代：明
体裁：乐府曲辞

平生甘抱拙，何用天孙巧。不知柳柳州，年年乞多少。天孙今夜渡天河，人言天上巧最多。妾今抱拙不求巧，愿赐拙多宁巧少。东家巧女如凤凰，罗襦绣得金鸳鸯。少年嫁夫先得巧，明珠论斗金盈箱。妾守空闺甘寂寞，苦心不恋东家乐。却笑天孙长别离，纵使巧多徒尔为。
书
作者：胡奎
朝代：明
体裁：五言绝句

秦灰无豕鱼，孔壁有科斗。河洛出龟龙，天地同不朽。
书事
作者：胡奎
朝代：明
体裁：七言绝句

平生不书乞米帖，今日不谢草堂赀。寄语故人王录事，痴儿索饭已多时。
二乔
作者：胡奎
朝代：明
体裁：五言绝句

天下分三国，江东美二乔。英雄方割据，何暇咏桃夭。
二乔观书
作者：胡奎
朝代：明
体裁：七言绝句

自小看书在绣帏，天生国色世应稀。曾知丑妇无才貌，也向南阳嫁布衣。
云歌
作者：胡奎
朝代：明
体裁：乐府曲辞

五色承朝日，晖晖黼黻衣。朝随黄鹤去，暮逐玉龙飞。欲知栖息处，长是恋金扉。
云门乐
作者：胡奎
朝代：明
体裁：五言排律

八风开橐籥，一气运鸿濛。黄屋尊尧德，玄圭锡禹功。干羽三苗格，车书万国同。醴泉从地出，甘泽与天通。电绕星枢北，春回寿域中。云门齐奏曲，彤管纪时雍。
五噫歌梁鸿
作者：胡奎
朝代：明
体裁：乐府曲辞

瞻彼洛京兮，噫！宫阙连城兮，噫！非我故乡兮，噫！鹿车辚辚兮，噫！归全其身兮，噫！
五月一日千秋节
作者：胡奎
朝代：明
体裁：五言排律

凤历纪初元，龙飞御九天。贤王开大国，宗社镇长年。东井回羲驭，南风入舜弦。阶蓂晴散雨，宫树晓凝烟。乐奏彤庭上，班齐紫殿前。鸣珂穿柳过，清漏隔花传。律应蕤宾节，星当翼轸躔。菖蒲浮玉醴，葵萼照琼筵。自愧龙钟老，叨陪雁序联。愿言安社稷，馀庆福绵绵。
五杂组
作者：胡奎
朝代：明
体裁：乐府曲辞

五杂组，故园花。去复还，返哺鸦。不获已，远思家。五杂组，身上衣。去复还，梭上机。不获已，久思归。五杂组，园中花。去复还，道上车。不得已，久思家。五杂组，金缕罗。往复还，机上梭。不得已，阻关河。五杂组，斑斓衣。往复还，乌哺儿。不得已，久思归。
五里见一堠
作者：胡奎
朝代：明
体裁：古风

五里见一堠，十里见一亭。依依道傍树，相送复相迎。相迎数劝酒，相送重回首。富贵贫贱交，孰不念亲友。送者日以远，迎者日以亲。梦中不识路，何由见故人。前者送卿去，系马长安树。今日复来迎，不闻归马声。别情何草草，泪满长安道。昔如三春花，今为断根草。草枯还再生，花落还再荣。悲哉二三子，一去无音形。
京中七夕
作者：胡奎
朝代：明
体裁：七言律诗

天近蓬莱暑渐凉，满城月色白于霜。遥怜此夜双星会，只隔明河一水长。灵鹊有桥通碧落，綵鸾无字到家乡。定知慈母青镫下，暗卜蛛丝坐北堂。